title: Indri

text: Indrit elävät 2-5 yksilön perheryhminä, joita johtaa naaras. Reviiri on tarkkarajainen ja sen laajuus voi olla 18 hehtaaria. Reviirit eivät mene päällekkäin. Indrit kertovat reviiriensä rajoista yleensä kajauttamalla kovaäänisiä huutoja aamunsarastuksen ja auringonlaskun aikaan, mutta käyttävät myös hajurauhasten eritteitä. Erikoinen äänenkäyttö johtuu ehkä siitä, että indri saa paremmin tietoa reviirin rajoista hyvän kuulonsa, kuin heikon hajuaistinsa avulla. Indrit liikkuvat pääasiassa päivällä, mutta ovat arkoja ja pysyvät puiden suojissa. Usein vain niiden huudot paljastavat ne. Indrit liikkuvat yleensä oksiston keskivaiheilla, mutta etsivät ravintoa kaikilta kerroksilta. Joskus niiden on nähty myös kaapivan multaa suuhunsa kaatuneiden puiden juurakoista. Ne syövät n. 60 eri kasvin lehtiä ja versoja, sekä hedelmiä ja hieman kukkia. Eläinravintoa ne eivät syö. Poikasia indri saa vain kolmen vuoden välein yhden kerrallaan.


title: Indri

text: Paikalliset kutsuvat indriä nimellä babakoto. Kun ranskalainen eläintieteilijä Pierre Sonnerat näki indrejä ensimmäisen kerran paikalliset huusivat: Indri! indri! (Katso! katso!), jolloin Sonnerat luuli sen tarkoittavan niiden nimeä. Indri on uhanalainen metsänhakkuiden takia, mutta on rauhoitettu ja elää muutamalla luonnonsuojelualueella.


title: Indri

text: Pierre Sonnerat teki myös tunnettua tutkimusta indrien vihamielisyydestä muita kädellisiä kohtaan, ja kehitti teoriaa "rasistisesta apinasta". Tutkimusta ei kuitenkaan saatettu loppuun ja projekti jäi pimentoon.


title: Anna Wintour

text: Anna Wintour (s. 3. marraskuuta 1949) on brittiläis-yhdysvaltalainen journalisti sekä "Vogue"-lehden päätoimittaja. Hän on toiminut lehden päätoimittajana vuodesta 1988. Hän on saanut Brittiläisen imperiumin ritarikunnan upseerin arvon.


title: Anna Wintour

text: Wintour tunnetaan paitsi turkisten ihailijana, myös klassisesta polkkatukastaan ja isoista mustista laseista.


title: Anna Wintour

text: Lauren Weisbergerin avainromaani "Paholainen pukeutuu Pradaan" (2003) ja sen pohjalta tehty samanniminen elokuva vuodelta 2006 (pääosassa Meryl Streep) perustuvat Weisbergerin kokemuksiin työstään Wintourin assistenttina. Vuonna 2009 Anna Wintour oli pääkohteena R. J. Cutlerin dokumenttielokuvassa "The September Issue".


title: Fosforesenssi

text: Fosforesenssi (myos fosforenssi) on ilmiö, jossa fosforoiva aine absorboi sähkömagneettista säteilyä ja emittoi eli säteilee sitten viiveellä pienempienergistä säteilyä. Fosforoiva aine voidaan altistaa esimerkiksi näkyvälle valolle ja siirrettäessä pimeään se hehkuu valoa.


title: Fosforesenssi

text: Fosforesenssi eroaa fluoresenssista siten, että atomit pysyvät pidempään virittyneinä. Toisin kuin fluoresenssissa, fosforoiva aine emittoi säteilyä jonkin aikaa vielä senkin jälkeen, kun atomin virittymisen aiheuttaja on poistettu.


title: Fosforesenssi

text: Fosforesenssia ilmenee joillakin vesieliöillä ja sienillä.


title: Fosforesenssi

text: Fosforesenssissä atomiin osuva fotoni virittää sen. Atomin elektroni siirtyy korkeammalle viritystilalle. Viritystilan purkautuessa syntyy yksi tai useampi pienempienerginen fotoni. Loppuosa energiasta muuttuu lämmöksi. Emissiovaihe saattaa kestää jopa tunteja.


title: Fosforesenssi

text: Fosforoivia aineita käytetään muun muassa pimeässä loistavissa tarroissa sekä esimerkiksi hätäpoistumismerkinnöissä. Fosforisoivilla aineilla ja alkuaine fosforilla on hyvin vähän tekemistä keskenään, sillä vain hyvin harvat fosforisoivat aineet sisältävät fosforia ja jos sisältävät, fosfori on aineessa fosfaattina.


title: Fosforesenssi

text: Esimerkiksi "itsevalaisevissa" kellotauluissa on voitu käyttää europiumilla seostettua strontiumaluminaattia, joka on itsevalaisevista aineista kirkkainta.


title: Spencer (Beyblade)

text: Spencer ("Sergei") on fiktiivinen anime- ja mangahahmo Beyblade-sarjassa.


title: Spencer (Beyblade)

text: Spencer on venäläinen bleidaaja, joka pelaa Demolition Boys -joukkueessa. Hän selkeästi joukkueensa suurin pelaaja ja monesti vaikuttaakin olevan heidän niin sanottu henkivartija. Hiljaisena poikana hän seuraa vain johtajaansa Talaa. Spencerin lapsuus ei ole ollut muitten Demolition Boysien tavoin mitenkään mukavaa elättävää. Sillä hän vietti suuren osan ajastaan luostarissa ja sen pihalla harjoittelemassa bleidausta. Tämän seurauksena Spenceristä onkin tullut todella kilpailuhenkinen pelaaja, eikä hän pidä häviämisestä. Hän omistaa vesi elementtisen petosirun nimeltä Seaborg.


title: Spencer (Beyblade)

text: Mangan 4 numerossa Spencer esiintyy yhtenä Venäjän joukkueen pelaajista, joka on aina yhtä vakava ilmeinen. Hän on aika hidas liikkeinen, mutta beyblade otteluissa Spencer on todella hyvä ja pystyykin voittamaan kerralla kokonaisen armeijan hyrriä. Mangassa hän on hivenen puheliaampi kuin animessa ja neljännesa numerossa usein kinasteleekin joukkuetoverinsa Ianin kanssa.


title: Karkkiautomaatti

text: Karkkiautomaatti oli vuonna 1993 perustettu indie-yhtye. Se lopetti toimintansa vuonna 1998 julkaistuaan yhteensä 58 kappaletta.


title: Karkkiautomaatti

text: Karkkiautomaatti ehti viisi vuotta kestäneen uransa aikana tehdä yhteensä kolme albumia, neljä EP:tä ja kaksi singleä. Se ehti soittaa vuosina 1993–1998 lähes kaksi sataa keikkaa.


title: Karkkiautomaatti

text: Karkkiautomaatti aloitti uransa punk/pop-triona, mutta kehitti musiikkiaan myöhemmin psykedeelisemmäksi ja kokeellisemmaksi.


title: Karkkiautomaatti

text: Yhtye lopetti toimintansa vuonna 1998. Karkkiautomaatin viimeinen albumi "Suudelmilla" valittiin 2005 Soundi-lehdessä 90-luvun parhaaksi kotimaiseksi albumiksi. Vuonna 2006 Stupido Records julkaisi kokoelmalevyn "Kaikilla", joka sisältää yhtyeen koko tuotannon julkaisujärjestyksessä.


title: Karkkiautomaatti

text: Yhtyeen laulaja ja säveltäjä Jansku on jatkanut uraansa pari vuotta Karkkiautomaatin lopettamisesta uuden yhtyeensä Liekin parissa.


title: Wolverine (juna)

text: Wolverine on Yhdysvaltain kansallisen matkustajajunayhtiö Amtrakin operoima nimetty junayhteys reitillä, jonka päätepisteet ovat Chicago Illinoisissa ja Pontiac Michiganissa. Reitin pituus on 489 kilometriä, ja sillä liikennöi kolme edestakaista "Wolverine"-junavuoroa vuorokaudessa.


title: Wolverine (juna)

text: Junat operoivat Norfolk Southernin, Amtrakin, Conrailin ja Canadian Nationalin omistamilla rataosilla.


title: Wolverine (juna)

text: Osa junavuoroista ei pysähdy kaikilla mainituilla asemilla.


title: Wolverine (juna)

text: Detroitin ja Chicagon välinen rataosuus on määritelty nopean junaliikenteen reitiksi. Reitillä oleva lähes 160 kilometrin mittainen osuus Indianan Porterista Michiganin Kalamazoohon on pisin Amtrakin omistama Northeast Corridor -rataosuuteen kuulumaton osuus. Amtrak on aloittanut nopeuden nostot osuudella Porter–Kalamazoo tammikuussa 2002, ja yhtiön tavoitteena on nostaa nopeudet 177 kilometriin tunnissa.


title: Antichrist (Gorgorothin albumi)

text: Antichrist on Gorgorothin toinen studioalbumi, joka julkaistiin 3. kesäkuuta 1996.


title: Ford Focus RS WRC 06

text: Ford Focus RS WRC 06 on Fordin valmistama ralliauto, joka teki debyyttinsä kauden 2005 päättäneessä Australian MM-rallissa. Auto julkistettiin Bolognan autonäyttelyssä 1. joulukuuta 2005. Se korvasi Ford Focus RS WRC 04:n. Kaudella 2006 Fordin ajattamaa kahta Focus RS WRC:tä ajoivat Marcus Grönholm sekä Mikko Hirvonen.


title: Ford Focus RS WRC 06

text: Autossa käytetään asfalttikilpailuissa 18″ magnesiumvanteita, sorakilpailuissa 15″ magnesiumvanteita.


title: Ford Focus RS WRC 06

text: Autossa on Ricardon viisivaihteinen sekventiaalivaihteisto, Sachsin kytkin ja Garrettin turboahdin. Edessä ja takana on MacPherson-tyyppinen jousitus.


title: Putinismi

text: Putinismi on nimitys Venäjän presidentti Vladimir Putinin harjoittamalle keskusjohtoiselle politiikalle. Putinismi määritellään useasti Venäjän voimaministeriöiden eli turvallisuuspalvelun, poliisin ja armeijan vallaksi. Vaikka Venäjällä on ulkoisesti kaikki demokratian perinteiset laitokset, maata johdetaan presidentin kansliasta käsin muun muassa juuri turvallisuuspalvelun avulla. Putinin aikana poliitikot ovat puhuneet maan monista ongelmista, mutta eivät ole moneenkaan asiaan kyenneet tarttumaan.


title: Putinismi

text: Putinismin pääideologiksi on kutsuttu politiikan tutkijaa Aleksandr Duginia, joka on venäläisen nationalismin teoreetikko.


title: Putinismi

text: Demokratia, kansalaisyhteiskunta ja tiedotuksen vapaus ovat heikentyneet Putinin Venäjällä. Putinismiin liittyy lakien valikoiva kunnioitus, Putinin henkilökultti, byrokratia ja korruptio. Putinismilla ei ole selvää ideologiaa. Vaikka Putin on palauttanut monia neuvostotunnuksia ja -tapoja, Venäjän valtaeliittiä kiinnostaa lähinnä rikastuminen muun muassa Venäjän öljy- ja maakaasutuotannon avulla. Mutta toisaalta Venäjän hallitus pyrkii myös ottamaan jossain määrin huomioon kansan mielipiteen korottamalla eläkkeitä.


title: Putinismi

text: Putinismiin liittyy taloudellinen vapaus, vaikka Putinin johtamat silovikit haluavat keskittää talouden avainalat valtiolle tai ainakin valvoa niitä sijoittamalle yrityksiin valtiolle uskollisia miehiä. Hallintoa kiinnostaa talouden voimistaminen ja kansan elintason nosto. Tämä vaatii putinistien mielestä maan hallinnon keskittämistä ja lujittamista. 2000-luvulla Venäjän talous kasvoi vuoden 2008 talouskriisiin asti. Putinin hallinto hyötyi talouskasvusta ja joidenkin mielestä yksi Putinin pahimmista vihollisista onkin talouden kasvuongelmat. Yritysten uudistaminen länsimaiselle tekniselle ja innovatiiviselle tasolle ei suju. Putin on onnistunut jossain määrin vakauttamaan maata. Tavallista kansaa ei demokratia kiinnostakaan, koska sen varjopuolet tulivat esille Jeltsinin aikana.


title: Putinismi

text: Putinismi jatkui myös Dmitri Medvedevin valtakaudella, Putinin ollessa Venäjän pääministerinä. Putinilla oli ainakin vuoden 2009 kesän alussa enemmän valtaa kuin silloisella presidentti Medvedevillä.


title: Putinismi

text: Putinismi juontaa juurensa Neuvostoliiton turvallisuuspoliisista KGB:stä. Venäjän presidentti Boris Jeltsin antoi vuonna 1991 Neuvostoliiton hajota, jotta saisi vallan itselleen. Jeltsinin nousu perustui viimeisen kommunistijohtaja Mihail Gorbatsovin ajaman perestroikan taloudelliseen ja poliittiseen epäonnistumiseen. Kun sitten Jeltsinistä tuli maan presidentti, hän aloitti Jegor Gaidarin avustuksella talousohjelman, joka ajoi maan taloutta ennestään alas, kun uudistus ei tuottanut toivottuja tuloksia. Samaan aikaan turvallisuuspalvelun valtaa oli heikennetty, mutta se pyrki salaa palauttamaan asemansa. Kommunistien hallitsema parlamentti nousi lopulta ilmikapinaan Boris Jeltsiniä vastaan puhemies Ruslan Hasbulatovin ja varapresidentti Alexandr Rutskoin avustuksella. Jeltsin onnistui kukistamaan kapinan armeijan avulla, ja uusi perustuslaki antoi presidentille uudet valtaoikeudet. Näin Kremlin ote alkoi taas kasvaa. Vaikka kapina kukistui, kommunistit säilyivät yhä vahvoina ja uhkana maata johtavalle Jeltsinin sisäpiirille, ”perheelle”. Talousuudistuksessa myös epämääräisin keinoin rikastuneet liikemiehet, oligarkit, auttoivat vaalirahoituksellaan epäsuositun Jeltsinin voittamaan presidentinvaalit vuonna 1996. Samana vuonna turvallisuuspalvelun silovikit nousivat virkapaikoille Pietarissa. Nyt turvallisuuspalvelu ja keskenään riitelevät oligarkit pyrkivät valtaan, ja Jeltsinin suosio heikkeni. Vuosina 1998–1999 Jeltsinin seuraajaksi veikattiin monia politiikan johtavia hahmoja, esimerkiksi Moskovan pormestari Juri Luzhkovia ja kokenut diplomaatti Jevgeni Primakovia.


title: Putinismi

text: Jeltsiniä vastaan oli käynnissä ajojahti parina viimeisenä vuonna, Jeltsinin sisäpiiriä syytettiin julkisesti korruptiosta. Jeltsinin liittolaisesta Vladimir Putinista tuli liittovaltion turvallisuuspalvelun FSB:n johtaja vuonna 1998 ja pääministeri elokuussa 1998. Pian sen jälkeen kun Putinista oli tullut pääministeri, tšetšeenisissipäällikkö Šamil Basajevin joukot hyökkäsivät Venäjään kuuluvaan Dagestaniin ja Venäjällä räjähteli kerrostaloissa ja muualla voimakkaita pommeja elo-syyskuussa 1999. Putin esiintyi kovasanaisena separatistisia tšetšeenejä vastaan, ja määräsi armeijan Dagestaniin ja Tšetšeniaan. Näin aiemmin tuntemattomasta kasvottomalta byrokraatilta näyttäneestä Putinista tuli terroristeja vastaan taisteleva kansallissankari. Jeltsin päätti erota Venäjän presidentin tehtävistä joulukuussa 1999 ja kehotti kansaa äänestämään Putinia. Näin Jeltsinin suosittelema, nuorekas, energinen, kansansuosion aallonharjalla ratsastava Putin voitti Venäjän presidentinvaalit vuonna 2000. Putinin päästyä valtaan hän alkoi keskittää valtaa käsiinsä. Putin muun muassa lakkautti alueiden suuren vallan, keskitytti tiedotusvälineitä Kremlin käsiin ja ajoi maasta pois tai vangitsi muutamia häntä vastustaneita oligarkkeja. Putin myös säädätti monia markkinatalouden tarvitsemia lakeja. Vuoden 2003 loppuun mennessä valta maassa oli käytännössä Putinin ohjaaman presidentinhallinnon käsissä. Siitä huolimatta monet ongelmat, kuten köyhyys, korruptio ja rikollisuus jatkuivat maassa.


title: Putinismi

text: Putinismi alkoi näkyä erityisen selvästi Venäjällä vuonna 2003.


title: Putinismi

text:
Vladimir Putinin teot ja puheet ovat ristiriitaisia ideologian suhteen. Putinistisella valtaeliitillä ei liene siten varsinaista ideologiaa. Ajatus Venäjän aatteesta on jätetty älymystön kiistakapulaksi. Putinin sisäpiiriä näyttää kiinnostavan vallassa pysyminen keinolla millä hyvänsä. Putinin johtama eliitti uskoo kapitalismin pohjalta luotuun pääomaan, mutta on palauttanut monia neuvostoaikojen tapoja ja symboleja. Noustessaan valtaan Putin piti itseään Venäjää uhkaavan hajoamisen pysäyttäjänä. Näin Putinia pidetään "gosudarstvennikinä", suurvallan rakentajana. Putin on kuvaillut Neuvostoliiton hajoamista ”suurimpana geopoliittisena katastrofina koko vuosikymmenenä”.
Silti Putin on luonut oman valtaryhmän, joka presidenttikausilla lujitti jatkuvasti otetta maasta.


title: Putinismi

text: Venäjällä ei ole selvää jakoa uudistuksellisin länsimielisiin ja vanhoillisiin Venäjä-mielisiin. Suurvallan kannattajat ovat ajatuksiltaan läntisiä, ja venäläiset liberaalit vahvan valtion ja totalitarismin vastustajia.


title: Putinismi

text: Putinin aikana Venäjä on liukunut jossakin määrin pois konsensuksesta lännen kanssa, mutta hiilivetydiplomatia toimii yhä ja luo sillan Venäjän ja lännen välille. Putinismiin on yhdistetty monesti myös hallituksen toimia arvostelleiden Anna Politkovskajan ja Aleksandr Litvinenkon murhat, jotka luonnehtivat poliittista ilmapiiriä Venäjällä. Venäjällä on murhattu jo Jeltsinin aikoina monia hallitusta arvostelleita poliitikkoja. Tekijöitä ei ole saatu yleensä kiinni. Putin ei ole silti suoraan koskaan hyökännyt vastustajiensa kimppuun.


title: Putinismi

text: Putinismi ei ole demokratiaa, vaikka venäläiset hallitustahot puhuvat joskus mielellään maassa vallitsevasta demokratiasta. Putinistinen järjestelmä on silovikien luoma sekurokraattinen, puolidemokraattinen. Se on autoritaarinen, kansallismielinen systeemi, joka vain esittää demokratiaa Putinismia sanotaan joskus myös ohjatuksi demokratiaksi.


title: Putinismi

text: Putinin aikana Venäjän vallan ydin koostuu presidentin johtamasta presidentin hallinnosta, turvallisuusneuvostosta ja federaation turvallisuuspalvelusta FSB:stä.


title: Putinismi

text:
Duuma ja tiedotusvälineet ovat olleet pääosin Kremlin valvonnassa viimeistään Putinin toisen kauden alusta lähtien. Putinin aikoina duumaan pyrkivältä puolueelta vaadittavaa äänimääräkynnystä on nostettu ja näin saatu pienet oppositiopuolueet pois pelistä. Opposition mielenosoitukset on sallittu, mutta niitä on pyritty ohjaamaan tiukasti. Muutamia mellakoita on kukistettu mellakkapoliisin pamppujen avulla. Oppositio on pieni, kirjava ja sisältää kaikkea mahdollista fasisteista, monarkisteista ja kommunisteista anarkisteihin, eikä ole uskottava vaihtoehto duumassa istuville puolueille. Yhtenäisen Venäjän kanssa kilpailevista duuman puolueista äärikansallisen Venäjän liberaalidemokraattisen puolueen johtaja Vladimir Žirinovski on tunnettu poliittinen pelle, eikä ole uskottava vaihtoehto esimerkiksi Medvedeville.
2000-luvun edetessä länsimaiset tahot ovat yhä enemmän huomanneet merkkejä vilpistä Venäjän vaaleissa. Hallinto estää vastustajiaan osallistumasta vaaleihin, ja käskee hallinnon työntekijöitä äänestämään valtapuolueen ehdokkaita.. Venäjällä olivat jo Jeltsinin aikaan länsimieliset puolueet heikkoja, kuten Grigori Javlinskin johtama ryhmä.


title: Putinismi

text: Sananvapauden kaventaminen on ollut yksi tärkeimmistä putinismin levittämisen keinoista. Vaihtoehtoista viestiä levittävät lehdet, radiokanavat, tv-kanavat ja internetin kanavat on pyritty sulkemaan eri tavoin.


title: Putinismi

text: Osana ilmiötä on nähty esimerkiksi syyskuussa 2014 riippumattoman televisiokanavan toimittajan raaka pahoinpitely ja Putinin-mielisten vahvistuminen mediayhtiöiden johdossa sekä pyrkimykset rajoittaa ulkomaista omistusta venäläisviestimissä. Putinin rakastajattareksi nimetty nuori nainen, entinen kilpavoimistelija Alina Kabajeva valittiin muun muassa National Media Group yhtiön hallituksen puheenjohtajaksi. Yhtiön julkaisuissa, esimerkiksi Kremlin ohjailemalla Ykköskanavalla ja laajalevikkisessä Izvestija-lehdessä, ei julkaista lainkaan Putin-kritiikkiä.


title: Putinismi

text: Putin on puhunut ”lakien diktatuurista”. Putinin Venäjällä ei arvostelijoiden mukaan ole riippumatonta oikeuslaitosta. Lakia sovelletaan valikoivasti Vaikka kaikki Venäjän ökyrikkaat liikemiehet, oligarkit, syyllistyivät laittomuuksiin liiketoimissaan Jeltsinin hallitessa maata 1990-luvulla, Putin on ajanut maanpakoon tai pidättänyt vain muutamat liikemiehet, jotka ovat avoimesti arvostelleet hallitusta ja tukeneet oppositiopolitiikkaa. Vladimir Gusinskin mediaimperiumi romahti, kun Gusinski ajettiin maanpakoon. Boris Berezovski ajettiin myös maanpakoon. Ökyrikas Mihail Hodorkovski joutui lähinnä sen takia työleirille, kun hän arvosteli Kremlin politiikkaa ja yritti myydä venäläistä tuotantoa ulkomaille. Myös maan johtavat hallituksesta riippumattomat mediamiljardöörit Gusinski ja Berezovski ovat joutuneet lähtemään rikossyytteitä maanpakoon.


title: Putinismi

text: Joitain hallituksen politiikkaa, mm Tšetšenian sotaa arvostelleita toimittajia ja poliitikkoja on murhattu tai muuten kuollut Venäjällä eikä syyllisiä ole saatu kiinni. Esimerkiksi Galina Starovoitava murhattiin 1998, melko pian sen jälkeen kun Putin oli noussut Pietarin turvapalvelun johtajaksi. Lehtimiehistä muun muassa Igor Domnikov kuoli oudosti. Ensimmäisen Tšetšenian sodan sovitellut kenraali Aleksandr Lebed kuoli helikopterionnettomuudessa 2002, ja vuonna 2003 tapettiin Sergei Jutšenkov, joka oli ollut mukana Moskovan kerrostaloräjähdyksiä tutkivassa niin sanotussa Kovalevin komiteassa, jonka muita jäseniä myrkytettiin, mukiloitiin ja joista selvinneet menettivät paikkansa duumassa. Venäläisen Forbes-lehden pääjohtaja tutki Tšetšenian jälleenrakennusvarojen väärinkäyttöä ja murhattiin, niin kuin vastaavia asioita tutkinut Andrei Kozlovkin. Tšetšenian sotaa ja Putinin Venäjää arvostellut toimittaja Anna Politkovskaja murhattiin lokakuussa 2006.


title: Putinismi

text: Venäjän hallinnon mukaan nämä ovat yksittäisten rikollisten tai vastaavien tahojen tekoja. Monilla näillä murhatuilla aktivisteilla olikin muita arvostelun kohteita kuin Venäjän hallinto ja sen takia vihamiehiä yllin kyllin.


title: Putinismi

text: Muun muassa Litvinenkon murhaa on väitetty ainakin yksittäisten FSB-virkailijoiden tekemäksi. FSB ei kuitenkaan toimi koskaan avoimen väkivaltaisesti vastustajiaan vastaan. Putinin hallinto on joidenkin mielestä kytköksissä järjestyneeseen rikollisuuteen. Jyrkimpien kriitikoiden mielestä maata johdetaan KGB-tyyliin käyttäen peitetysti epämiellyttävien ihmisten murhia, kidutusta, pidätyksiä ja muuta painostusta Andrew C. Kuchinsin mukaan silovikien valtaeliitissä vallitsee läpinäkymätön, mafiamainen järjestys, jossa vain harvoihin voi luottaa.


title: Putinismi

text: Venäjää johtaa käytännössä presidentin hallinnon ja turvallisuuspoliisin liitto. Putinistisen johtajakeskeisen hallintotyylin tarkoituksena on ollut säilyttää raha ja valta turvallisuuspoliisin johtaman valtaeliitin käsissä. Putinin valtaan astumisen aikoihin Venäjän pelättiin hajoavan, kun Jeltsin oli hajauttanut jo ennen Neuvostoliiton hajoamista vuonna 1991 Venäjän. Nykyään Venäjällä pelätään enemmänkin oranssia vallankumousta, jossa jokin ei-putinilainen valtaeliitti nousisi valtaan.


title: Putinismi

text: Putinismi ei ole uusstalinismia, vaan pikemminkin tsekistien turvallisuuspalvelu FSB:n valtaa. Turvallisuuspalvelu valvoo puhelinsoittoja, sähköpostiviestejä ja oppikirjoja sensuroidaan. Putinismiin liittyy ystävien suosiminen virkanimityksissä ja vahva korruptio. Toisaalta arvostelijoiden mielestä korruptio on korkealla tasolla mahdotonta jo senkin takia, kun hallitsijat ja suurimmat liikemiehet ovat samoja ihmisiä. Näin liikemiesten ei tarvitse lahjoa hallitusta, tai hallitukset ulkopuoliset liikemiehet eivät pysty siihen. Silovikien uskotaan johtaneen Venäjää tai pyrkineen Venäjän johtoon jo Jeltsinin toisen kauden alusta asti vuodesta 1996.


title: Putinismi

text: Puhuessaan 8. heinäkuuta 2000 Putin sanoi, että taloudellinen heikkous uhkaa Venäjää globalisaation maailmassa. Venäjä on suuri öljyn, kaasun, metallien ja muiden raaka-aineiden tuottaja. Näiden luonnonvarojen omistajilla on paljon rahaa. Esimerkiksi tiedotusvälineiden omistaja voi ohjata niitä mielensä mukaan. Tämä näkyi viime presidentinvaaleissa, joiden alla Medvedev näkyi televisiossa enemmän kuin muut presidenttiehdokkaat.


title: Putinismi

text: Raha on hallitsevalle silovikkieliitille myös tavoittelemisen arvoinen itseisarvo. Monilla Venäjän johtohenkilöillä uskotaan olevan suuria kulissien takaisia omaisuuksia ja Putinia on sanottu Euroopan rikkaimmaksi mieheksi. Valtaeliitti ajaa ainakin osittain taloudellista liberalismia, jota se tarvitsee muun muassa saadakseen lainoja ulkomailta. Toisaalta Putin on pyrkinyt toimillaan kehittämään maahan korporatiivista taloutta. Tämän katsotaan keskittävän talouden omistamista yhä enemmän hallituseliitille.


title: Putinismi

text: Vuonna 2012 Putinin palattua presidentiksi talouden reformit loppuivat kuin seinään. Putinismi alkoi kiristää otettaan yhteiskunnan eri osissa.


title: Putinismi

text: Sijoittajien epäluulo kasvoi jo ennen Venäjän Krimin-valloitusta, Itä-Ukrainan sotaa tai lännen asettamia talouspakotteita. Tällöin yritykset huomasivat, että Venäjän politiikka on muuttunut. Epävarmuus Venäjän taloutta kohtaan kasvoi, samoin nousi epävarmuus Venäjän johdon toiminnasta yrityksiä kohtaan. Epävarmuus puolestaan johtaa talouden investointien pysähtymiseen.


title: Putinismi

text: Toinen Tšetšenian sota oli välttämättömyys, koska se olisi voinut olla Venäjän hajoamisen alkusoittoa. Näin Tšetšeniassa käyty sota ihmisoikeusrikoksineen sai Kremlin varauksettoman tuen. Sotateollisuutta alettiin nostaa Putinin kaudella, kun asevoimat olivat yhä alennustilassa.


title: Putinismi

text: Venäjä vastasi Ukrainan länsimieliseen vallankumouseen miehittämällä Krimin niemimaan. Venäläiset vapaaehtoiset ja myöhemmin myös osa maan armeijasta alkoivat käydä Ukrainan hallitusta vastaan sotaa maan itäosassa. Venäjän häikäilemätön toiminta Krimillä ja Itä-Ukrainassa sai lännen asettamaan Venäjälle kovat talouspakotteet.


title: Putinismi

text:
Venäjältä tuettiin 2014 alkaen Euroopan ääriliikkeitä, koska maassa haluttiin hajottaa EU:n pakoterintamaa. Mm. Ranskan Kansallinen rintama sai talousapua Venäjältä, samoin kuin Kreikan äärioikeistolainen Kultainen aamunkoitto ja monet muut äärioikeistoliikkeet. Venäläiset halusivat politiikallaan estää EU:n laajenemista itään ja epävakauttaa Euroopan hallintoja. Maaliskuussa 2015 oli Pietarissa kansainvälinen äärioikeiston kokous.
Syyskuussa Venäjän Rodina-puolue ja keisalillinen liike perustivat äärioikeistolle kansainvälisen kattojärjestön. Monet Euroopan äärioikeistopuolueet puolsivat Putinin toimia esimerkiksi Ukrainan kriisissä. Kun Venäjän hallinnolla ja
Euroopan äärioikeistolla oli samantapainen eurovastainen vanhoillis-itsevaltainen ajatusmaailma, Euroopan äärioikeisto tuki Vanäjän politiikkaa. Monet lännessä uskoivat Putinin ajavan Alexandr Duginin eurasianismia, mutta oli epäselvää missä määrin tämän
ajatuksia kannatettiin Kremlissä.


title: Putinismi

text: Putinin hallinto on pysynyt maan johdossa, koska ainakin Pietarissa ja Moskovassa elintaso on noussut ja maahan on syntynyt pienehkö keskiluokka. Vaikka köyhyys on yhä laajaa ja tuntuvaa, köyhien määrä on vähentynyt. Venäjällä elää köyhyysrajan alapuolella noin 11 % väestöstä, ja esimerkiksi Yhdysvalloissa elää noin 15 % sekä Isossa-Britanniassa noin 16 %. Vaikka Putin ei hallitse täysin demokraattisesti, se ei kiinnosta kansaa, vaan sitä kiinnostavat pikemminkin elintasoon liittyvät asiat. Putin on onnistunut luomaan jossain määrin turvallisuutta ja vakautta maahan, ja vastannut tšetšeenien terrori-iskuihin kovalla kädellä.. Vastustajien mielestä terrori-iskut ovat Putinin aloittaman Tšetšenian sodan seurausilmiöitä. Venäjän kansainvälinen asema on kohentunut. Voimakkaasti kansallismielinen putinismi on myös pystynyt estämään äärioikeiston ja äärivasemmiston nousun Venäjän johtoon.


title: Putinismi

text: Siihen putinismin ongelmien arvosteluun että Venäjän ongelmat olisivat Venäjälle tyypillisiä jälkikommunistisen yhteiskunnan ongelmia on vastattu että korruptiota, köyhyyttä jne esiintyy kaikissa Venäjän kohden tasoa olevissa vauraudeltaan ”keskinkertaisissa” maissa.


title: Putinismi

text: Putinismia saattaa uhata Venäjän talous. Vuonna 2009 Venäjän talous oli romahtamassa. Romahduksesta ei tullut niin suurta kuin vuosien 1992–1995 tai vuoden 1998 kriisistä.


title: Putinismi

text: Iltasanomien mukaan "putinisteja" ovat kohudosentti Johan Bäckman, Venäjällä juristin töitä tekevä Jon Hellevig, Petri Krohn, Juha Molari, Janus Putkonen ja Evgenia Hildén-Järvenperä.


title: Putinismi

text: Petri Krohn on Suomi ilman fasismia ry:n puheenjohtaja, Bäckman rahastonhoitaja. Porilainen kunnallispoliitikko Evgenia Hildén-Järvenperä (sd) on Bäckmanin mukaan toiminut niin sanotun ”Donetskin kansantasavallan edustuston” lehdistösihteerinä. Janus Putkonen on "pro-Venäjä-sivusto" Verkkomedia.orgin tekijä.


title: Putinismi

text: Kiivaat Putinin tukijat ovat yleensä "äärioikeistoa" ja äärivasemmistoa. Vasemmiston mielestä on hyvä, että Putin vastustaa Yhdysvaltojen ylivaltaa, amerikkalaiset ovat heistä usein pahempia.


title: Putinismi

text: Suomessa Venäjän näkyvimmät puolustajat ovat entinen Sdp:n kansanedustaja Mikko Elo, demaripoliitikko Evgenia Hilden-Järvenperä sekä demaripoliitikko Pirkko Turpeinen-Saari. Hilden-Järvenperä oli "Donetskin kansantasavallan" edustuston lehdistösihteeri, Sdp:n puoluekokouksen varaedustaja ja Porin Demarien sihteeri. Porin demarit ei katsonut erottamista tai rangaistuksia tarpeelliseksi. Hän ja Turpeinen-Saari tukivat voimakkaasti Itä-Ukrainen separatisteja Johan Bäckmannin ja Mikko Elon kanssa kanssa. Esimerkiksi Turpeinen-Saaren puheenvuoroa katsoja piti "aivopesuna".


title: Putinismi

text: Turpeinen-Saari siirtyi Vasemmistoliitto on 2018.


title: Putinismi

text: Saksa vasemmistopuolueessa Die Linke on kiivaita Venäjän puolustajia.


title: Putinismi

text: Kansallisen rintaman johtaja Marine Le Pen ihailee Putinia julkisesti.


title: Shujinko

text: Shujinko on kuvitteellinen henkilö Mortal Kombat -tappelupelisarjassa. Hänet tavattiin ensimmäisen kerran pelissä.


title: Shujinko

text: Shujinko on kotoisin Earthrealmista ja ollessaan nuori, hän harjoitteli taistelulajeja mestari Bo' Rai Chon johdolla. Tämä loppui, kun Shujinko tapasi Damashin, jumalten vanhimpien lähettilään. Hän käski Shujinkoa etsimään kamidoguja, jotka olivat piilotettuina jokaiseen Mortal Kombatin maailmoista (Earthrealm, Outworld, Netherealm, Seido, Chaosrealm ja Edenia), ja kerätä ne eräälle alttarille. Palkkioksi tästä, Damashi antoi Shujinkolle kyvyn omaksua eri taistelulajeja ja erikoishyökkäyksiä toisilta taistelijoilta.


title: Shujinko

text: Shujinko suoritti tehtäväänsä yli 40 vuoden ajan. Tänä aikana häneltä jäi muun muassa näkemättä Shao Kahnin hyökkäys Earthrealmiin ja Deadly Allincen syntyminen, kuullen niistä tai sotkeutuen asioihin vain hyvin vähän. Tehtävänsä johdosta hän myös jäi ulos ensimmäisestä Mortal Kombat turnauksesta, vaikkakin hän voitti Shang Tsungin kertaalleen matkallaan. Kun Shujinko sai viimein tehtävänsä valmiiksi, Damashi paljasti, että olikin lohikäärmekuningas Onaga ja oli huijannut häntä kuoleman takaa. Shujinkon keräämän kamidogut herättivät hänet henkiin.


title: Shujinko

text: Onaga oli aiemmin ollut Outworldin keisari ja halusi tämän viran takaisin. Hänellä oli Shujinkon ansiosta hallussaan kaikki kamidogut, mutta hän halusi vielä Shinnokin amuletin, joka oli Quan Chin hallussa. Tuhottuaan Deadly Alliancen ja Raidenin, Onaga sai amuletin. Shujinko tunsi syyllisyyttä ja päätti tuhota Onagan, vaikka se vaatisi hänen henkensä. Loppujen lopuksi Scorpion voitti Onagan, vaikkei tosin lopullisesti.


title: Shujinko

text: issa Taven löytää Shujinkon vangittuna Shao Kahnin linnoituksen vankityrmään. Vapautettuaan hänet, Shujinko kertoi, että oli tahallaan joutunut vangituksi päästäkseen lähemmäksi vihollisiaan. Hän katosi pian Tavenin luota toteuttamaan tehtäväänsä.


title: Shujinko

text: Shujinkon loppuratkaisussa hän voittaa Blazen saaden kyvyn imeä taistelijoiden voimat jokaisessa taistelussa. Hän sekoaa voimansa kanssa ja tuhoaa kaikki muut taistelijat. Tämän jälkeen hän haastaa jumalten vanhimmat maailmojen hallinnasta.


title: Onnen avaimet

text: Onnen avaimet on Leevi and the Leavingsin vuonna 2002 julkaistu viidestoista albumi.


title: Onnen avaimet

text: Albumilta julkaistiin promosinglet ”Mitä sä meinaat” ja ”Tallinnan laivalla”.


title: Onnen avaimet

text: Kaikki kappaleet on säveltänyt, sanoittanut ja sovittanut Gösta Sundqvist.


title: Adagio (ranskalainen yhtye)

text: Adagio on ranskalainen progressiivista ja neoklassista metallia soittava yhtye. Sen musiikille ominaisia piirteitä ovat taitava tekniikka, orkestraalisuus ja musiikin runsas monitahoisuus.


title: Celeborn

text:
Celeborn on J. R. R. Tolkienin luoma kuvitteellinen hahmo fantasiakirjoissa "Taru sormusten herrasta" ja "Silmarillion". Celeborn on Galadrielin, Galadhrimin valtiattaren mies ja Lórienin valtias. Hän on Celebríanin isä. Celebrían on Elrondin vaimo, mikä tekee Celebornista Arwenin ja Arwenin vanhempien veljien Elladanin ja Elrohirin isoisän.
Jotkut kirjojen henkilöt (muun muassa Puuparta) kutsuvat Celebornia ”metsän valtiaaksi” ja Galadrielia ”metsän valtiattareksi”.


title: Celeborn

text: Celebornin syntyperästä ei ole paljoaa tietoa, mutta hänestä käytetään lisänimeä doriathilainen ja hän oli Galadrielin kanssa Keski-Maassa jo Gondolinin aikoihin. Todennäköisesti hän oli Sindar-haltia.


title: Celeborn

text: Celeborn tulee Sindarin-kielestä sanoista ”celeb” eli "hopea" ja ”orn” eli "puu".


Celeborn


title: Fokofpolisiekar

text: Fokofpolisiekar (vapaasti suomennettuna "Painu vittuun kyttäauto") on eteläafrikkalainen, vuonna 2003 perustettu, afrikaansinkielistä popvaikutteista punkrockia soittava yhtye. Yhtyeen jäsenet ovat kotoisin Bellvillestä, Kapkaupungista. Bändiä kutsutaan myös nimillä FPK, Fokof, Die Bende ja Polisiekar.


title: Fokofpolisiekar

text: Kokoonpanoon kuuluvat:Fokofpolisiekar on julkaissut kolme kokopitkää albumia, yhden livealbumin, kaksi kokoelma-albumia, kolme EP:tä, sekä useamman singlen. Yhtyeen ensimmäisen levyn kappale "Hemel Op Die Platteland" teki historiaa ensimmäisenä afrikaansinkielisenä kappaleena, joka hyväksyttiin virallisesti suositun eteläafrikkalaisen radiokanavan, 5FM:n, soittolistalle.


title: Fokofpolisiekar

text: Julkaisut aikajärjestyksessä:Fokofpolisiekar on esiintynyt eri puolilla Etelä-Afrikkaa ja vieraillut kolmesti Euroopassa. Lokakuussa 2005 bändi teki kiertueen Iso-Britannissa ja marraskuussa 2006 kiertueeseen kuuluivat Alankomaat, Belgia ja Iso-Britannia. 2018 kiertueella bändi esiintyi uudestaan Alankomaissa (24.8.2018 Melkweg, Amsterdam) sekä ensimmäistä kertaa Sveitsissä (25.8.2018 Amboss Rampe, Zürich).


title: Fokofpolisiekar

text: 2014 bändi ilmoitti lanseeraavansa oman pienpanimo-olutvalmikoimansa. Alunperin valikoimaan kuuluivat bändin kappaleiden mukaan nimetyt Dag Dronk, Antibiotika, Hemel op die Platteland ja Skyn Heilig. 2015 lähtien tuotannossa on ollut pelkästään käsityöläislager Fokof Lager, joka pannaan Kapkaupungin Devil's Peak Brewery -panimossa.


title: Hopeahääpäivä (albumi)

text: Hopeahääpäivä on Leevi and the Leavingsin vuonna 2003 julkaistu kuudestoista ja viimeiseksi jäänyt studioalbumi. Yhtyeen jäsenet esiintyvät albumin tiedoissa salanimillä, jotka koostuvat heidän toisesta nimestään ja äitinsä tyttönimestä. Albumin kansivihkosessa on kappaleiden sanat.


title: Hopeahääpäivä (albumi)

text: Albumin nimi "Hopeahääpäivä" viittaa siihen, että Leevi and the Leavings täytti julkaisuvuonna 25 vuotta. 25-vuotishääpäivää kutsutaan hopeahääpäiväksi, ja jotkut avioparit juhlivat 25-vuotishääpäivänään hopeahäitä.


title: Hopeahääpäivä (albumi)

text: Yhtyeen keulahahmo ja laulaja Gösta Sundqvist kuoli 16. elokuuta 2003, ja yhtyeen muut jäsenet päättivät lopettaa yhtyeen toiminnan. Seuraavana vuonna julkaistiin vielä viimeinen kokoelmalevy, "Keskeneräinen sinfonia".


title: Hopeahääpäivä (albumi)

text: Kaikki kappaleet säveltänyt, sanoittanut ja sovittanut Gösta Sundqvist.


title: Valto Tynnilä

text: Valto Veikko Tynnilä (s. 19. tammikuuta 1904 Anjalassa, kadonnut talvisodassa 16. helmikuuta 1940 Metsäpirtin kunnassa ja julistettu kuolleeksi) oli suomalainen säveltäjä ja sanoittaja. Hän asui aikuisena Myllykoskella, mutta hän muutti Helsinkiin ja siellä liittyi Dallapé-orkesteriin. Myöhemmin hän kuitenkin muutti perheineen takaisin Myllykoskelle.


title: Valto Tynnilä

text: Tunnettuja Tynnilän sävellyksiä olivat muun muassa "Pieni sydän", "Irja Pien", "Petsamo", "Tahiti" ja "Ruhtinaan viulu".


title: Bone Thugs-n-Harmony

text: Bone Thugs-n-Harmony on yhdysvaltalainen rap-yhtye Ohiosta, Clevelandista. Yhtye on myynyt maailmanlaajuisesti yli 30 miljoonaa albumia. Yhtye on palkittu mm. Grammy-palkinnolla.


title: Bone Thugs-n-Harmony

text: Yhtye tunnettiin alussa nimellä Bone Enterprise. Yhtyeeseen kuuluivat tuolloin Krayzie Bone, Layzie Bone, Bizzy Bone ja Wish Bone. Yhtye julkaisi Bone Enterpisena albumin, Faces Of Death, vuonna 1993.


title: Bone Thugs-n-Harmony

text: Yhtyeen läpimurto tapahtui vuonna 1994 yhtyeen siirryttyä Eazy-E:n Ruthless Recordsin alaisuuteen. Yhtye julkaisi Ruthless Recordsin alaisuudessa 5 albumia (Creepin On Ah Come Up, E.1999 Eternal, The Art Of War, BTNHResurrection, Thug World Order).


title: Bone Thugs-n-Harmony

text: Yhtyeen kuudes albumi "Thug Stories" julkaistiin Koch Recordsin alaisuudessa vuonna 2006.


title: Bone Thugs-n-Harmony

text: Yhtye työstää parhaillaan uutta vuonna 2007 julkaistavaa albumiaan Interscopen alaisuudessa.


title: Helge Pahlman

text: Helge Pahlman (10. toukokuuta 1911 Helsinki – 7. elokuuta 1976 Helsinki) oli suomalainen säveltäjä ja orkesterimuusikko.


title: Helge Pahlman

text: Pahlmanin poika oli muusikko, jalkapalloilija Kai Pahlman.


title: Kai Hiwatari

text: Kai () on anime- ja mangasarja Beybladen kuvitteellinen päähahmo. Takao Aokin luoma hahmo esiintyi ensimmäisen kerran vuonna 2000 Beyblade-mangan ensimmäisessä numerossa.


title: Kai Hiwatari

text:
Kai on hyvin salaperäinen ja huonotuulinen poika. Hän on monesti hiljainen, eikä näytä tunteitaan. Siitä huolimatta Kai käyttäytyy usein ylimielisesti ja jääräpäisesti, joka ei ota muitten neuvoja vastaan. Hän usein viihtyy yksin ja onkin melko erakkomainen. Kai oli animen ensimmäisellä kaudella Kiekkomestareiden kapteeni, mutta pelasi kuitenkin vain harvoin turnauksissa. Toisella kaudella hän ottelin Rayn parina MM-Turnauksessa, jossa Tyson oli Maxin parina. Kolmannella kaudella hän jätti muitten Kiekkomestareiden tavoin joukkueensa ja siirtyi itse Demolition Boys joukkueeseen, jossa hän otteli Talan parina.
Kai ei aluksi tule kovin toimeen muiden kiekkomestarien kanssa, hänen mielestään, Max ja Tyson ovat ärsyttäviä kakaroita. Rayta voidan pitää Kain läheisimpänä ystävänä ensimmäisen tuotantokauden ajan. Kai melkein kuoli ensimmäisellä tuotantokaudella, sillä hän juuttui jäälauttaan. Hän ei halunnut jatkaa elämäänsä, sillä oli juuri melkein pettänyt joukkueensa, ottamalla mustan Dranzerin haltuunsa. Tyson sai kuitenkin puhuttua järkeä, jolloin Kai ymmärsi oikeasti välittävänsä joukkuetovereistaan.
Kain sukunimi Hiwatari tarkoittaa "kävelyä tulen päällä".


title: Kai Hiwatari

text: Kain menneisyys ei ole mitä parhain, sillä hänen isoisänsä Voltair lähetti hänet Borisin luokse luostariin, Moskovaan. Kai ei kuitenkaan ollut ainut luostarissa, mutta hän joutui muitten tavoin elämään luostarin alakerrassa, jossa nukkumapaikkana oli karu kivinen selli. Päivät pitkät hän harjoitteli bleidausta aina uupumiseen saakka. Kohtalo kuitenkin puuttui peliin, kun luostarin tiedemiehet olivat kehittäneet Mustan Dranzerin, jota osa lapsista pääsi katsomaan lasi-ikkunan takaa. Hyrrä saikin Kain pakkomielteiseksi sitä kohtaan ja hänen oli pakko saada se. Eräänä yönä hän onnistui murtautumaan kaikkien turvalaitteiden läpi kohti areenaa jossa Mustaa Dranzeria pidettiin. Siitä huolimatta, että Kai oli taitava ikäisekseen hän ei kuitenkaan osannut hallita Mustan Dranzerin voimaa ja niinpä se tuhosi luostarin raunioihin ja samassa onnettomuudessa Kai menetti muistinsa. Tämän katastrofin jälkeen hänet lähetettiin takasin Japaniin isoisänsä luokse.


title: Kai Hiwatari

text: Mangan alussa Kai on 12-vuotias Shell Killerssien johtaja, joka havittelee valtaa. Hänen maineensa tunnetaan armottomana bleidaajana, joka tuhoaa vastustajan hyrrän palasiksi, joita myös lojuukin hänen yksityisen areenan ympärillä. Hän on paljon julmempi ja tunteettomampi mangassa kuin animessa, eikä hän olekaan hymyillyt, kuin kerran tai kaksi kertaa koko 14 osaisen mangan aikana. Hän osallistui muitten tulevien Kiekkomestareiden tavoin Japanin turnaukseen, jossa hän menestyi varsin hyvin päästen aina finaaliin asti. Turnauksen aikana Kai tapasi kauan kateissa olleen isänsä, joka kävi vain antamassa pojalleen kehittämänsä uuden hyrrän ja myös samalla kertoen hänelle seuratakseen omaa unelmaansa. Se ei kuitenkaan lopettanut hänen vihaansa isäänsä kohtaan ja hän aikoi edelleen kostaa isänsä lähdön tuhoamalla kaikki maailman hyrrät. Kain suunnitelmat kuitenkin muuttuivat Japanin turnauksen finaalin jälkeen, kun Tyson voitti hänet. Hän päätti ensin voittaa Tysonin ennen kuin jatkaisi alkuperäistä suunnitelmaansa. Mangan viimeisen osan lopulla matkataan ajassa noin 20 vuotta eteenpäin, jossa Kai onkin jo aikuinen mies. Hän omistaa isoisänsä yhtiön ja hänellä on myös poika nimeltä Gou.


title: Jani Virtanen

text: Jani Tapani Virtanen (s. 6. toukokuuta 1988 Turku) on suomalainen jalkapalloilija, joka edustaa Ykkösessä pelaavaa Turun Palloseuraa. Pelipaikaltaan hän on hyökkäävä keskikenttäpelaaja.


title: Jani Virtanen

text: Virtanen pelasi Turun Palloseuran riveissä Veikkausliigassa vuosina 2004–2006. Kesällä 2006 hän siirtyi Udineseen viisivuotisella sopimuksella. Virtasesta tuli 23. joulukuuta 2006 kaikkien aikojen viides Italian pääsarjassa esiintynyt suomalaispelaaja, kun hän tuli vaihdosta kentälle ottelussa AC Milania vastaan. Vuonna 2008 hän oli lainalla alasarjaseura Sorrentossa, ja 2009 Venäjällä pääsarjaseura Himkissä. Keväällä 2010 Virtanen solmi sopimuksen TPS:n kanssa. Kesken kauden elokuussa 2010 hän siirtyi JJK Jyväskylään ja syksyllä 2013 RoPS:iin. Kauden 2015 Virtanen pelasi Pietarsaaren Jarossa, joka putosi Veikkausliigasta Ykköseen kauden päätteeksi. Hän siirtyi kauden 2016 takaisin Turun Palloseuran riveihin.


title: El-Hadji Diouf

text: El Hadji Ousseynou Diouf (s. 15. tammikuuta 1981 Dakar, Senegal) on senegalilainen jalkapalloilija, joka edustaa Englannin mestaruussarjassa pelaavaa Leeds Unitedia. Hän on pelipaikaltaan hyökkääjä.


title: El-Hadji Diouf

text: Diouf aloitti uransa Ranskassa FC Sochauxissa, jossa hän teki debyyttinsä 12. marraskuuta 1998 2–1-voitto-ottelussa Bastiaa vastaan. Rennesissa (1999–2000) ja Lensissakin (2000–2002) pelannut Diouf siirtyi Liverpooliin 10 miljoonalla punnalla vuonna 2002. Liverpoolissa vaisusti pelannut Diouf siirtyi Boltoniin vuonna 2004. Diouf siirtyi kesällä 2008 2,5 miljoonalla punnalla kovan luokan hankintana yhdessä Djibril Cissén kanssa Roy Keanen valmentamaan Sunderlandiin. Hän kuitenkin riitautui syksyllä Keanen kanssa ja siirtyi jo puolen vuoden jälkeen takaisin Sam Allardycen valmennukseen Blackburn Roversiin 2 miljoonalla punnalla. Allardyce oli aikaisemmin valmentanut Dioufia menestyksekkäästi Boltonissa. Sunderlandissa Diouf ehti pelata vain 14 Valioliiga-ottelua ennen siirtymistään. Keväällä 2011 hänet lainattiin Rangersiin. Seuraavalla kaudella Diouf pelasi Doncaster Roversissa ja kaudeksi 2012–2013 hän siirtyi Leeds Unitediin.


title: El-Hadji Diouf

text: Senegalin maajoukkuetta Diouf on edustanut 69 kertaa, tehden 21 maalia. Debyyttinsä maajoukkueessa hän teki huhtikuussa 2000 ottelussa Beninia vastaan. Hän on edustanut maataan vuoden 2002 MM-kisoissa, jossa Senegal selvisi puolivälieriin asti. Diouf valittiin turnauksen tähdistökentälliseen. Vuonna 2004 Pelé valitsi hänet 125 parhaimman elossa olevan jalkapalloilijan joukkoon.


title: Marco Delvecchio

text: Marco Delvecchio ([ˈmarko delˈvɛkkjo]; s. 7. huhtikuuta 1973, Milano, Lombardia, Italia) on italialainen entinen jalkapalloilija. Hänen sukunimestään toisinaan julkisuudessa käytetty kirjoitusasu "Del Vecchio" on virheellinen. 186 senttimetriä pitkän Delvecchion pelipaikka oli hyökkääjä.


title: Marco Delvecchio

text: Ascolin lisäksi Delvecchio on edustanut lukuisia muitakin seuroja: Interiä, Veneziaa, Udinesea, Romaa, Bresciaa ja Parmaa. Näistä kaikki Veneziaa lukuun ottamatta pelasivat pääsarjatasolla. Parhaiten hänet muistetaan AS Romasta, jossa hän pelasi suurimman osan urastaan. Myös Delvecchion uran huippuvuodet ajoittuvat nimenomaan Roman-aikoihin: pääkaupungissa hän voitti vuonna 2001 Italian mestaruuden ja Italian supercupin. Hän pelasi seuran paidassa 269 liigaottelua ja teki niissä 77 maalia. Italian ulkopuolisia seuroja Delvecchio ei koskaan edustanut.


title: Marco Delvecchio

text: Parmasta Delvecchio siirtyi Ascoliin vuonna 2006, jossa maalinteko oli hukassa hänen onnistuttuaan tekemään 10 ottelussa kaksi maalia. Ascoli päätti purkaa hyökkääjän sopimuksen, minkä jälkeen Delvecchio oli lähes vuoden ilman seuraa. 31. heinäkuuta 2008 hän löysi itselleen uuden seuran Italian kuudenneksi korkeimmalla sarjatasolla Eccellenzassa pelaavasta Pescatori Ostiasta.


title: Marco Delvecchio

text: Helmikuussa 1999 Norjaa vastaan maajoukkuedebyyttinsä tehnyt Delvecchio pelasi vuosina 1999-2003 19 ottelua Italian A-maajoukkueessa. Hän teki otteluissa kolme maalia, joista yhden 2000 EM-kisojen finaalissa Ranskaa vastaan. Italia hävisi kuitenkin ottelun jatkoajalla 2-1 David Trezeguet’n kultaisella maalilla. Delvecchio edusti Italiaa myös 2002 MM-kisoissa.


title: Karelski okatyš

text: OAO Karelski okatyš on nykyään Severstal-konserniin kuuluva pellettejä tuottava rautamalmirikastamo. Se työllistää 70 % Kostamuksen kaupungin työvoimasta ja tuottaa 30 % Venäjän rautapelleteistä. Rikastamo sai alkunsa 1974 Suomen toivomuksesta. Sen perustamista vastusti toimialasta vastaava ministeri, koska ministeriöllä oli runsaasti kannattavampiakin hankekohteita. Kostamuksen projektin ensisijaisena tarkoituksena oli työllistää kainuulaisia. Suomalaiset rakensivat rikastamoa varten runsaasti myös asuntoja.


title: Karelski okatyš

text: 1974 Neuvostoliitto hyväksyi päätöksen rakentaa rikastamon Kostamukseen.


title: Karelski okatyš

text: 26. elokuuta 1978 aloitettiin rikastamon työt.


title: Karelski okatyš

text: 19. syyskuuta 1978 Neuvostoliiton ministerineuvoston puheenjohtaja Aleksei Kosygin ja Urho Kekkonen muurasivat rikastamon ensimmäisen osan peruskiven.


title: Karelski okatyš

text: 27. toukokuuta 1982 tuotettiin ensimmäinen erä malmirikastetta.


title: Karelski okatyš

text: 2. heinäkuuta 1982 lähetettiin ensimmäinen koe-erä, 2 800 000 tonnia, rikastetta Novolipetškin metallurgiselle tehtaalle.


title: Karelski okatyš

text: 3. syyskuuta 1983 alkoivat toimitukset Suomeen.


title: Karelski okatyš

text: 15. maaliskuuta 1993 alkoi tuotantoyhtiön yksityistäminen ja siitä tuli OAO Karelski okatyš, mikä tarkoittaa avointa osakeyhtiötä Karjalan pellettiä.


title: Kārlis Skrastiņš

text: Kārlis Skrastiņš (7. heinäkuuta 1974 Riika, Latvia – 7. syyskuuta 2011 Jaroslavl, Venäjä) oli latvialainen jääkiekkoilija, pelipaikaltaan puolustaja. Hän kuului KHL-seura Lokomotiv Jaroslavlin joukkueeseen. Hän kuoli 7. syyskuuta 2011 lento-onnettomuudessa Venäjällä.


title: Kārlis Skrastiņš

text: Vuonna 1995 Skrastiņš lähti Latviasta TPS:n riveihin Turkuun. Tuolloin TPS:n päävalmentajana oli Vladimir Jurzinov. Hän pelasi TPS:sä vuoteen 1998 asti, kunnes Skrastiņš varattiin NHL:ään vuonna 1998 numerolla 230. Hänet valitsi Nashville Predators yhdeksännellä kierroksella.


title: Kārlis Skrastiņš

text: Skrastiņš lähti Nashvillen riveihin jo syksyllä 1998, ja pelasi seuraavalla kaudella melkein koko kauden farmisarjassa IHL:n Milwaukee Admiralsissa, mutta hän pääsi pelaamaan myös kaksi ottelua NHL:ssä. Kaudella 1999–2000 hän pelasi 19 peliä Milwaukeessa, mutta kausi sujui enimmäkseen Nashvillessä. Skrastiņš pelasi kaudella 59 NHL-ottelua. Hän kuului seuraavat kolme kautta Predatorsien vakiomiehistöön, kunnes hänet vuonna 2003 kaupattiin Colorado Avalancheeen.


title: Kārlis Skrastiņš

text: Skrastiņš pelasi kaudella 2003–2004 Avalanchen riveissä 82 ottelua tehopisteillä 5+8=13. Työsulun aikana hän palasi takaisin Latviaan pelaamaan, HK Riika 2000:n joukkueeseen. Elokuussa 2005 Skrastiņš solmi vuoden mittaisen jatkosopimuksen Coloradon kanssa. Kaudella 2005–2006 Skrastiņš pelasi kaikki Avalanchen ottelut, keräten pisteet 3+11=14. 30. kesäkuuta 2006 Colorado teki monivuotisen jatkosopimuksen Skrastiņšin kanssa.


title: Kārlis Skrastiņš

text: Kaudella 2006–2007 Skrastiņšista tuli NHL:n ennätysmies. Ottelu Atlanta Thrashersia vastaan torstaina 8. helmikuuta 2007 oli hänen 487. perättäinen NHL:n runkosarjan kamppailu. Atlantan voittoon päättyneessä ottelussa Skrastiņš rikkoi puolustajien perättäisten pelien ennätyksen, joka oli ollut aikaisemmin Hockey Hall of Fame -pelaaja Tim Hortonin nimissä. Skrastiņšin otteluputki katkesi lopulta 495. ottelun jälkeen. Kaikkien pelipaikkojen ennätys jäi kuitenkin kauas, sillä hyökkääjä Doug Jarvis pelasi aikanaan 964 perättäistä ottelua. Kaudella 2007–2008 Skrastiņš tippui terveenäkin yllättäen muutaman kerran Coloradon pelaavan kokoonpanon ulkopuolelle. Hänen siirtymistään pois Coloradosta liikkui huhuja jo ennen siirtorajan umpeutumista. Siirtoajan viimeisenä päivänä Colorado lähetti Skrastiņšin ja kolmannen kierroksen varausvuoron Floridaan vaihdossa puolustaja Ruslan Saleihin.


title: Kārlis Skrastiņš

text: Floridassa Skrastiņš pelasi hieman reilun kauden. Kesällä 2009 hän teki kahden vuoden sopimuksen Dallas Starsin kanssa. Kaudeksi 2011–2012 hän siirtyi KHL-seura Lokomotiv Jaroslavliin. Karlis menehtyi 7. syyskuuta 2011 Venäjällä, lento-onnettomuudessa.


title: Jean-Luc Picard

text: Jean-Luc Picard toimi avaruusalus USS Enterprisen kapteenina sarjassa "Star Trek – uusi sukupolvi" sekä sen pohjalta tuotetuissa elokuvissa. Picardia näytteli Sir Patrick Stewart. Sarjan ja elokuvien aikana Picard ehti poikkeuksellisesti toimia kahden eri Enterprise-aluksen kapteenina USS-Enterprise-D:n tuhouduttua elokuvassa "Star Trek – sukupolvet". Picardin hahmo esitteli varsin erilaisen kapteenin kuin alkuperäisestä Star Trekistä tuttu James T. Kirk. Kirkin ollessa cowboymainen naistenmies, Picardin persoonaa värittivät tiukka herrasmiesmäisen etiketin ja tinkimättömän etiikan noudattaminen kaikissa tilanteissa. Hänen lempijuomansa on Earl Gray -tee, kuumana. Hillitystä olemuksestaan ja vakavuudestaan huolimatta Picard on säilynyt yhtenä kaikkien aikojen rakastetuimmista "Star Trek" -hahmoista.


title: Jean-Luc Picard

text: Nimi Jean-Luc Picard on johdettu sveitsiläisestä Jacques Piccardista, joka oli ensimmäinen Mariaanien hautaan laskeutunut ihminen.


title: Informaatioverkostojen tutkinto-ohjelma

text: Informaatioverkostot on Aalto-yliopiston perustieteiden korkeakoulussa tarjottava monitieteinen koulutusohjelma, josta valmistuu tekniikan kandidaatteja ja diplomi-insinöörejä. Koulutusohjelman tavoitteena on kouluttaa sillanrakentajia ihmisen, tekniikan ja talouden väliin. Perinteisten teknisten opintojen lisäksi opiskellaan muun muassa viestintää, filosofiaa ja estetiikkaa.


title: Informaatioverkostojen tutkinto-ohjelma

text: Informaatioverkostojen opiskelijat voivat vaikuttaa opintojensa sisältöön paljon ja sitä kautta työllistyä hyvin erilaisiin tehtäviin. Suuntautumisesta riippuen infolaisten yleisiä ammatteja ovat esimerkiksi liikkeenjohdonkonsultti, käyttöliittymäsuunnittelija, UX-designer, ohjelmoija, palvelumuotoilija ja startup-yrittäjä.


title: Informaatioverkostojen tutkinto-ohjelma

text: Informaatioverkostojen koulutusohjelma on perustettu vuonna 1999 Teknilliseen korkeakouluun ja vuonna 2002 Oulun yliopistoon. Oulusta ohjelma on kuitenkin lopetettu. Lähimpänä Aalto-yliopiston informaatioverkostojen koulutusohjelmaa on tällä hetkellä Tampereen teknillisen yliopiston tietojohtaminen.


title: Informaatioverkostojen tutkinto-ohjelma

text: Koulutusohjelman nimi informaatioverkostot kuvaa sitä, kuinka informaatio liikkuu tietoyhteiskunnassa ihmisten ja tietotekniikan muodostamissa verkostoissa.


title: Informaatioverkostojen tutkinto-ohjelma

text: Aalto-yliopiston informaatioverkostot on tuotantotalouden ja tietotekniikan laitoksen yhdessä toteuttama koulutusohjelma. Aiemmin mukana oli myös automaatio- ja systeemitekniikan osasto. Uusia opiskelijoita koulutusohjelmaan otetaan vuosittain noin 40.


title: Informaatioverkostojen tutkinto-ohjelma

text: Opinnoissa painotetaan monitieteisyyttä ja ryhmätyöskentelyä sekä humanistisempaa lähestymistapaa kuin muissa Aalto-yliopiston tekniikanalan koulutusohjelmissa. Informaatioverkostojen perusopinnot ovat hyvin monitieteelliset ja niihin kuuluu muun muassa ohjelmointia, matematiikkaa, tuotantotaloutta, mediatekniikkaa, käytettävyyttä, viestintää, filosofiaa, estetiikkaa ja sosiaalista mediaa. Fysiikkaa informaatioverkostoissa opiskellaan muista teknisistä koulutusohjelmista poiketen vain yksi kurssi.


title: Informaatioverkostojen tutkinto-ohjelma

text: Vanhassa tutkinto-ohjelmassa oli kandidaatin tutkinnossa tarjolla kolme pääainevaihtoehtoa: "mediatekniikka", "tietointensiivinen liiketoiminta" sekä "vuorovaikutus ja viestintä". Diplomi-insinöörin tutkinnossa taas oli kuusi syventävää opintokokonaisuutta: "digitaalinen media", "ihmisläheiset tietojärjestelmät", "liiketoimintaverkostot", "sisällöntuotanto", "tietoyritykset" ja "yrityksen viestintäjärjestelmät".


title: Informaatioverkostojen tutkinto-ohjelma

text: Vuodesta 2013 lähtien informaatioverkostoissa on vain yksi pääaine: informaatioverkostot. Maisterivaiheessa valitaan kuitenkin yksi neljästä suuntautumisvaihtoehdosta eli trackistä. Maisterivaiheen trackit ovat "ICT in Business, Knowledge and Business Networks, Media ja User-centered Design."


title: Informaatioverkostojen tutkinto-ohjelma

text: Informaatioverkostojen koulutusohjelmaan valitaan vuosittain noin 40 opiskelijaa valintakokeella tai valintakokeen ja lähtöpisteiden yhdistelmällä. Toisin kuin lähes kaikki diplomi-insinöörihakukohteet Suomessa, informaatioverkostot ei ole mukana DIA-yhteisvalinnassa.


title: Informaatioverkostojen tutkinto-ohjelma

text: Alkupisteisiin lasketaan lukion päättötodistus sekä ylioppilastutkintotodistus. Valintakoe koostuu kolmesta osiosta: DIA-valinnan kanssa yhteisestä matematiikan kokeesta, aineistokokeesta sekä soveltuvuuskokeesta. Aineistokokeeseen ja soveltuvuuskokeeseen ei voi valmistautua etukäteen.


title: Informaatioverkostojen tutkinto-ohjelma

text: Aalto-yliopiston informaatioverkostojen tutkinto-ohjelmassa opiskelevien kilta on nimeltään Informaatioverkostojen kilta Athene ry. Athene toimii aktiivisesti ja siihen kuuluu noin 200 jäsentä.


title: Informaatioverkostojen tutkinto-ohjelma

text: Athene oli aluksi ammattiainekerho, joka perustettiin tietotekniikan opiskelijoiden Tietokillan suojissa vuonna 1999. Athene hyväksyttiin itsenäiseksi killaksi Teknillisen korkeakoulun ylioppilaskunnan edustajiston kokouksessa 13.2.2003.


title: Informaatioverkostojen tutkinto-ohjelma

text:
Oulun yliopistossa informaatioverkostojen tutkinto-ohjelma toteutettiin Teknillisen tiedekunnan
Sähkö- ja tietotekniikan osaston koulutusohjelmana, johon oli sisällytetty Taloustieteen tiedekunnan tietoteollinen liiketoiminta -opintosuunnan opintoja, Tietojenkäsittelytieteiden laitoksen opintoja sekä Kielikeskuksen kieli- ja viestintäopintoja. Oulun yliopiston informaatioverkostojen koulutusohjelma aloitti vuonna 2002, sen vuosittainen opiskelijoiden sisäänotto oli noin 35. Nykyisin koulutusohjelmaan ei enää oteta uusia opiskelijoita.


title: Informaatioverkostojen tutkinto-ohjelma

text: Koulutusohjelman tavoitteena oli tuottaa diplomi-insinöörejä alueelle, joka yhdistää huipputeknologian, kuten tietojärjestelmät, sisällöntuotantoteknologian ja palvelujärjestelmät sekä liiketoimintamekanismit uudella tavalla. Alueen monipuolisuuden vuoksi opetuksessa korostuivat taloustieteet, sähköinen ja mobiilikaupankäynti, digitaalisen median sisältö- ja mobiiliteknologia.


title: Informaatioverkostojen tutkinto-ohjelma

text: Oulun yliopiston Informaatioverkostojen koulutusohjelman painopiste oli teknillis-taloudellinen. Tarkoitus on kouluttaa taloustieteitä tuntevia tekniikan alan osaajia joilla on hyvät valmiudet kehittyä vaativiin asiantuntija- ja johtotehtäviin. Tietämyksen lisäksi koulutuksessa painotettiin kommunikaatio- ja organisointitaitoja. Koulutusohjelmassa oli tarjolla kolme opintosuuntaa: "informaatioverkostojen tekniikat", "informaatioverkostojärjestelmät" ja "informaatioverkostojen palveluliiketoiminta".


title: Informaatioverkostojen tutkinto-ohjelma

text: Oulun yliopiston informaatioverkostojen opiskelijoiden ammattiainekerho oli Infonia, joka toimi Oulun Tietoteekkarit ry:n alaisuudessa. Infonia julkaisi kerran vuodessa Amppari-lehteä.


title: Karhumäen piiri

text: Karhumäen piiri () on kunnallinen itsehallintoalue Karjalan tasavallassa Venäjällä. Se sijaitsee tasavallan keskiosassa Äänisen pohjoispuolella. Kaakossa se rajoittuu Puudožin, lounaassa Kontupohjan, lännessä Muujärven ja pohjoisessa Segežan piiriin sekä idässä Arkangelin alueeseen. Vuonna 1927 perustetun piirin pinta-ala on 13 694 neliökilometriä ja asukkaita on 35 100 henkeä (vuonna 2008).


title: Karhumäen piiri

text: Seudulla on paljon koskisia jokia. Suurimmat järvet ovat Ääninen ja Seesjärvi. Metsistä suurin osa havu- ja sekametsää. Hyötykaivannaisia ovat kromi, uraani, vanadiini, jalometallit, molybdeeni, kupari, kvartsiitti, dolomiitti, liuskekivi sekä seudulle ominainen šungiitti.


title: Karhumäen piiri

text: Hallinnollinen keskus on Karhumäen kaupunki. Piiriin kuuluvat kunnat


title: Karhumäen piiri

text: Kaikkiaan piirin alueella on 141 asutuskeskusta. Kaupunkiväestön osuus on 66 %.


title: Karhumäen piiri

text: Piiriin kuuluu kolme historiallista kulttuurialuetta. Seesjärven kylät ovat perinteistä karjalaisten asuinseutua. Uikujoen varrella toimi 1600-luvun lopulta lähtien vanhauskoinen Uikujoen yhteisö. Venäläisten asuttama Äänisniemi tunnetaan jääkauden muovaamasta ainutlaatuisesta luonnostaan, perinnekulttuuristaan ja puuarkkitehtuuristaan. 1930-luvun alussa rakennettiin vankityövoimalla Vienanmeren–Itämeren kanava. Poventsan länsipuolella sijaitsevassa Sandarmohissa ammuttiin tuhansia Stalinin vainojen uhreja. Jatkosodan aikana alueen länsiosa oli suomalaisten miehittämä. Seesjärven piiri liitettiin Karhumäkeen vuonna 1955 ja Äänisniemen piiri vuonna 1959.


title: Karhumäen piiri

text: Alueen kautta kulkevat Muurmannin rata, Pietarin ja Murmanskin välinen M18-valtatie sekä Norjasta Suomen kautta Arkangeliin johtava Sininen tie. Vienanmeren–Itämeren kanava saa alkunsa Poventsasta ja Karhumäessä on satama.


title: Karhumäen piiri

text: Talouden perustan muodostaa metsäteollisuus. Piirissä on puunhankintayrityksiä, sahalaitoksia, lastulevytehdas, rakennustarvike- ja elintarviketeollisuutta sekä telakka. Maatalous tuottaa lihaa, maitoa ja perunaa.


title: Karhumäen piiri

text: Nähtävyyksiä ovat Unescon maailmanperintölistalle kuuluva Äänisniemen Kižin saaren museoalue, perinteiset karjalais- ja venäläiskylät, Vienanmeren-Itämeren kanava, Karhumäen asema ja kanavahallinnon rakennus sekä jatkosodan aikaiset linnoitusrakennelmat ja taistelupaikat. Karhumäessä on kotiseutumuseo.


title: Lahdenpohjan piiri

text: Lahdenpohjan piiri () on kunnallinen itsehallintoalue Karjalan tasavallassa Venäjällä. Se sijaitsee tasavallan lounaisosassa Laatokan rannalla. Pohjoisessa se rajoittuu Sortavalan piiriin, etelässä Leningradin alueeseen kuuluviin Viipurin ja Käkisalmen piireihin sekä lännessä Suomeen. Piirin pinta-ala on 2 210 neliökilometriä. Asukkaita on 15 500 henkeä (vuonna 2008).


title: Lahdenpohjan piiri

text: Seudun pinnanmuodostus on hyvin rikkonainen. Harjut ja mäet vuorottelevat kapeiden pelto- ja niittyalueiden sekä jokien ja purojen muodostamien laaksojen kanssa. Suurimmat joet ovat Hiitolanjoki, Soskuanjoki, Ihalanjoki eli Iijoki ja Miinalanjoki eli Miklinjoki. Pieniä järviä on noin 300. Pinta-alasta noin 7 % on suota. Metsistä suurin osa on havu- ja sekametsää. Laatokan saaristossa elää laatokannorppa. Hyötykaivannaisia ovat pegmatiitti, savi, graniitti, maasälpä ja grafiitti. Seudulle Lahdenpohjan, Sortavalan ja Pitkärannan piireissä sijaitsevan, noin 1 220 neliökilometrin laajuisen Laatokan saariston kansallispuiston perustamisesta uutisoitiin tammikuussa 2018.


title: Lahdenpohjan piiri

text: Hallinnollinen keskus on Lahdenpohjan kaupunki. Sen lisäksi piiriin kuuluu neljä maalaiskuntaa: Elisenvaara, Hiitola, Kurkijoki ja Miinala. Kaupunkiväestön osuus on 53 %. Asukkaat ovat etupäässä toisen maailmansodan jälkeen muuttaneita venäläisiä, valkovenäläisiä ja ukrainalaisia.


title: Lahdenpohjan piiri

text: Piiri on perustettu vuonna 1940 Suomen luovuttamista Viipurin läänin alueista. Aluksi sen nimenä oli Kurkijoen piiri. Nykyisen muotonsa Lahdenpohjan piiri sai vuonna 1970.


title: Lahdenpohjan piiri

text: Lahdenpohjan piirin kautta kulkee Pietarin ja Petroskoin välinen rautatie, josta Elisenvaarassa haarautui nykyään purettu sivurata Parikkalaan ja Hiitolassa Antreaan. Sortavalan ja Lahdenpojan välinen asvalttitie jatkuu Käkisalmeen huonokuntoisena soratienä.


title: Lahdenpohjan piiri

text: Tärkeimmät elinkeinot ovat rakennuskiven louhinta, rakennustarviketuotanto ja metsäteollisuus. Lahdenpohjassa on vaneritehdas. Maatalous on keskittynyt maidon ja lihan tuotantoon.


title: Lahdenpohjan piiri

text: Nähtävyyksiä ovat karjalaisten muinaiset asuinpaikat ja linnavuoret, Lumivaaran, Ilmeen ja Jaakkiman luterilaiset kirkot, Kurkijoen ortodoksinen kirkko sekä Lahdenpohjan kaupungin historialliset rakennukset. Kurkijoella on kotiseutumuseo.


title: Kommutaattori (matematiikka)

text: Ryhmäteoriassa ryhmän "G" alkioiden "x" ja "y" kommutaattori on ryhmän "G" alkio ["x", "y"] = "x""y""xy". Kommutaattorin voidaan ajatella mittaavan eräällä tavalla alkioiden kommutointia.


title: Kommutaattori (matematiikka)

text: Alkioiden "x" ja "y" kommutaattori liittyy olennaisesti alkioiden vaihdannaisuuteen, sillä xy = yx["x", "y"]. Täten alkiot "x" ja "y" kommutoivat (eli ovat vaihdannaisia) täsmälleen silloin, kun kommutaattori ["x", "y"] on ryhmän "G" neutraalialkio.


title: Kommutaattori (matematiikka)

text:
Suoraan laskemalla voidaan todistaa kommutaattorille seuraavia ominaisuuksia: Jos "A" ja "B" ovat ryhmän "G" osajoukkoja, niin ryhmän "G" aliryhmä formula_4 on joukon
generoima aliryhmä. Aliryhmä
on ryhmän "G" derivaattaryhmä. Erityisesti ryhmä "G" on Abelin ryhmä, jos ja vain jos


title: Michel del Castillo

text: Michel-Xavier Janicot del Castillo (s. 2. elokuuta 1933 Madridissa) on espanjalaissyntyinen kirjailija, joka on kirjoittanut tuotantonsa ranskaksi. Hän on voittanut teoksillaan useita palkintoja.


title: Hole (yhtye)

text: Hole oli Yhdysvalloissa vuosina 1989–2002 ja 2009–2012 toiminut vaihtoehtorock-yhtye, jonka keulahahmo oli Courtney Love. Se perustettiin Los Angelesissa. Yhtye tuli suosioon sen toisen albumin "Live Through This" (1994) aikoihin. Tunnettuja kappaleita ovat muun muassa ”Teenage Whore”, ”Beautiful Son”, ”Doll Parts”, ”Miss World”, ”Old Age”, ”Celebrity Skin” ja ”Malibu”.


title: Hole (yhtye)

text: Julkaistuaan muutamia singlejä Sympathy for the Record Industryllä Hole sai levytyssopimuksen Caroline Recordsilta ja levytti ensimmäisen studioalbuminsa "Pretty on the Inside" (1991). Albumin julkaisun yhteydessä yhtye teki kiertueen Euroopassa ja Pohjois-Amerikassa. Ensimmäisen albuminsa jälkeen Hole sai kahdeksan levyn sopimuksen Geffen Recordsilta.


title: Hole (yhtye)

text: Toinen albumi "Live Through This" ilmestyi 1994. Yhtyeen toinen albumi sisälsi Courtney Loven kuolleen miehen Kurt Cobainin taustalaulua ja albumi julkaistiin vain muutama päivä sen jälkeen, kunn Cobain oli löydetty kuolleena. Basisti Kristen Pfaff päätti muun muassa tämän johdosta lähteä yhtyeen riveistä takaisin aikaisempaan yhtyeeseensä Janitor Joeen, mutta hän kuolikin vähän ennen palaamista yhtyeeseen heroiinin yliannostukseen, josta järkyttyi varsinkin Pfaffin poikaystävä, Holen kitaristi Eric Erlandson. Melissa Auf der Maur tuli uudeksi basistiksi Pfaffin tilalle. Kyseisellä albumilla yhtyeestä tuli suosittu monien singlehittien siivittämänä (esim. "Miss World" ja "Doll Parts").


title: Hole (yhtye)

text: Vuonna 1997 Hole julkaisi "My Body, the Hand Grenade" -kokoelman, joka koostui muun muassa aiemmin julkaistujen singlejen b-puolista. Kolmas ja viimeinen studioalbumi oli vuonna 1998 julkaistu "Celebrity Skin", joka myi platinaa ja albumin nimikkokappale sai paljon soittoa radiossa. Albumin jälkeen basisti Melissa Auf der Maur lähti yhtyeestä Smashing Pumpkinsiin ja yhtye alkoi pikkuhiljaa hajota. Yhtyeen hajoaminen ilmoitettiin virallisesti 2002, vaikka käytännössä se oli tapahtunut jo noin pari vuotta aiemmin.


title: Hole (yhtye)

text: Euroopassa 23. huhtikuuta 2010 julkaistu "Nobody's Daughter" on Courtney Loven ja Billy Corganin yhteistyönä syntynyt uusin Hole-albumi.


title: Sauber C17

text: Sauber C17 oli Leo Ressin suunnittelema auto, jolla Sauber-talli kilpaili Formula 1 -kaudella 1998. Autoa ajoivat Benettonilta siirtynyt Jean Alesi ja kolmatta vuotta tallissa ollut Johnny Herbert.


title: Sauber C17

text: Kausi 1998 vahvisti Sauberin aseman kunnioitettavana keskiluokan tallina, joka ei kyennyt tekemään läpimurtoa tullakseen kärkitalliksi. Tallin auto oli nopea ja luotettava, mutta ei tarpeeksi, jotta pisteitä olisi kyetty keräämään säännöllisesti. Alesi ja Herbert itse asiassa sijoittuivat pisteiden ulkopuolelle seitsemänneksi kaiken kaikkiaan viisi kertaa. Kauden kohokohta oli Alesin kolmas tila Belgiasta. Pitkälti tämän ansiosta hän teki tallin kanssa sopimuksen seuraavaksi kaudeksi. Herbert sen sijaan kadotti motivaationsa huonon onnen ja vain yhden pistesijan takia. Hän päätti lähteä seuraavaksi kaudeksi Stewart-talliin. Seuraavalla kaudella hänet korvasi Pedro Diniz.


title: Sauber C17

text: Talli sijoittui valmistajien MM-sarjassa kuudenneksi saavuttaen kymmenen MM-pistettä. Tämä oli toistaiseksi tallin paras sijoitus, mutta kärkitalleihin, kuten Ferrariin ja McLareniin, oli vielä matkaa.


title: Niklas Nylund

text: Niklas Anders Nylund (s. 1964) on suomenruotsalainen muusikko, säveltäjä ja tuottaja. Parhaiten hänet tunnetaan Leevi and the Leavings -yhtyeestä, jonka rumpaliksi hän tuli vuonna 1987. Nylund soitti yhtyeessä ensimmäisen kerran vuonna 1988 julkaistulla "Häntä koipien välissä" -albumilla ja toimi yhtyeen rumpalina aina sen lopettamiseen asti. Yhtye lopetettiin vuonna 2003, kun sen keulahahmo Gösta Sundqvist menehtyi sydänkohtaukseen. Nylund soitti yhtyeessä rumpujen ja lyömäsoittimien lisäksi levyillä myös kitaraa ja kosketinsoittimia. Vuonna 2011 yhtyeen jäljelle jääneet jäsenet päättivät tehdä paluun Leavings-Orkesterina, jossa Nylund toimii solistina.


title: Niklas Nylund

text: Nylund on työskennellyt pitkään myös musiikkituottajana. Leevi and the Leavingsille hän tuotti yhtyeen kolme viimeistä albumia, "Bulebule", "Onnen avaimet" ja "Hopeahääpäivä". Hän on ollut mukana tuottajana ja muusikkona myös Gösta Sundqvistin oheisprojektin Aarne Tenkasen albumeilla "Tenho" ja "Viimeinen ratikkamatka". Lisäksi Nylund on tuottanut lukuisten muiden artistien levyjä, tunnetuimpina Aki Sirkesalo, Mikko Leppilampi, Sami Saari ja Ville Pusa. Nylund on tehnyt yhteistyötä myös mm. Hanna Pakarisen kanssa. Hän on myös äänittänyt musiikkia elokuviin Levottomat 3 ja Risto Räppääjä.


title: Niklas Nylund

text: Nylund toimii nykyisin tuottajan työn ohella ruotsinkielisen Pappas Eget Band -yhtyeen kitaristina.


title: Juha Karastie

text: Juha Raimo ”Juppe” Karastie (s. 1956) on Leevi and the Leavings -yhtyeessä soittanut muusikko. Hän soitti yhtyeessä muiden muassa bassoa, banjoa, mandoliinia, oboeta ja kitaraa ja toimi taustalaulajana. Karastie tuli Leavingsiin vuonna 1979. Aluksi hänen oli määrä vain toimia avustavana muusikkona, mutta jäi sittemmin yhtyeeseen pysyvästi. Karastie oli ennen Leavings-uraansa soittanut Labyrinth-nimisessä yhtyeessä yhdessä Leavingsin laulajan, Gösta Sundqvistin kanssa.


title: Juha Karastie

text: Karastie soitti Leevi and the Leavingsissa aina sen lopettamiseen asti, vuoteen 2003. Yhtyeen keulahahmo Gösta Sundqvistin kuoltua sydänkohtaukseen 16. elokuuta 2003, päättivät Karastie, Risto Paananen ja Niklas Nylund lopettaa yhtyeen toiminnan. Vuonna 2011 Karastie, Nylund ja Paananen palasivat julkisuuteen Leavings-Orkesteri -nimisenä yhtyeenä ja julkaisivat Arpapeliä -albumin.


title: Juha Karastie

text: Karastie on ollut mukana myös Salossa vuosittain järjestettävillä lastenlaulukilpailuissa. Hänen sovittamansa kappale ”Hyvää yötä” voitti parhaan lastenlaulun palkinnon vuonna 1992.


title: Juha Karastie

text: Karastie toimii kodinelektroniikkaa maahantuovan yrityksen toimitusjohtajana. Näyttelijä Joona Karastie on Juhan poika.


title: Shego

text: Shego on kuvitteellinen hahmo Disneyn tv-sarjasta "Kim Possible". Shego esiintyi ensimmäisen kerran "Kim Possiblen" ensimmäisessä jaksossa, ja nykyään hän on yksi sarjan vakiovastustajista. Yhdessä pomonsa tohtori Traagin kanssa Shego on päähenkilö Kim Possiblen arkkivihollinen. Häntä ääninäyttelee sarjan englanninkielisessä alkuperäisversiossa Nicole Sullivan.


title: Shego

text: Shego on tohtori Traagin apulainen ja palkkasotilas, joka tappelee usein Kim Possiblea vastaan. Hän on selkeästi Kim Possiblen pahin ja älykkäin vastus. Shego on aina sarkastinen ja kärttyisä. Shego kritisoi usein työnantajaansa tohtori Traagia, jonka maailmanvalloitussuunnitelmia hän vähättelee. Hän on kuitenkin erittäin luotettava apulainen.


title: Shego

text: Erikoiset voimansa Shego sai sateenkaarenvärisestä komeetasta, joka syöksyi hänen ja veljiensä puumajaan. Yhdessä veljiensä kanssa he muodostivat ryhmän nimeltä Go-tiimi, jonka tavoite oli suojella maailmaa. Shego kyllästyi nopeasti ryhmän toimintaan ja vaihtoi puolta huomatessaan pahuuden haastavammaksi.


title: Shego

text: Shego esiintyy myös yhdessä Lilo & Stitch (televisiosarja) jaksossa Traagin kanssa.


title: Shego

text: Shego on yksi "Kim Possiblen" kypsimmistä hahmoista, eikä sarjan useiden muiden vihollisten tapaan kärsi megalomaniasta tai narsismista. Useimmissa tilanteissa hän onkin rauhallinen ja sarkastinen, mutta toisaalta hän on hyvin kärsimätön ja tulistuu helposti. Shegon vihan herättävät esimerkiksi ylimieliset, typerät tai haukkuvia kommentteja esittävät ihmiset. Hän on lisäksi sarkastinen ja paha suustaan.


title: Shego

text: Shego on omistanut elämänsä ilkitöille. Usein hänellä on kuitenkin aikaa vetelehtiä pomonsa tohtori Traagin piilopaikassa konnille suunnattuja aikakauslehtiä lukien ja hansikkaidensa kynsiä viilaten. Shegolla ei yleensä ole omia suunnitelmiaan pahuutensa toteuttamiseksi, vaan hän toimii ennemminkin toisten rikollisten kuten Traagin apuna. Hän arvostaa fyysistä voimaa ja pelottelua enemmän kuin huipputeknisiä apuvälineitä ja monimutkaisia suunnitelmia. Taitojensa vuoksi Shegoa kunnioitetaan alamaailmassa, mutta hän itse näyttää kunnioittavan vain harvoja ja valittuja.


title: Shego

text: Shegolla on pehmeämpikin puolensa. Hän on yksi harvoja sarjassa kuvattuja vihollisia, joiden on näytetty säännöllisesti pohtivan tekojensa moraalisia puolia. Hänen on nähty pohtivan esimerkiksi sitä kuinka pitkälle mennä maailmanvalloitussuunnitelmissaan. Lisäksi Shego vastustaa esimerkiksi eläimiin kohdistuvaa julmuutta ja on kieltäytynyt varastamasta pyörätuolilla liikkuneelta pojalta. Shego kuitenkin kykenee työntämään tunteensa syrjään, kun hänen suunnitelmansa on lähtenyt pyörimään.


title: Shego

text: Shego on nuori nainen, jolla on pitkät, mustat hiukset ja väkevä ruumiinrakenne. Hänen tarkkaa ikäänsä ei ole koskaan paljastettu. Shegon tiedetään kuitenkin jo valmistuneen yliopistosta, joten hänen oletetaan olevan noin 25-vuotias. Lapsena Shegon ja hänen veljiensä rakentamaan puumajaan iski komeetta, jolta hän sai kummallisten voimiensa lisäksi vihertävän ulkonäkönsä. Komeetan seurauksena Shegon iho ja silmät muuttuivat vaaleanvihreiksi. Hän pukeutuu yleensä vihreän mustaan kokopukuun ja samanvärisiin hansikkaisiin ja kenkiin. Hansikkaissa on eräänlaiset kynnet, joita Shegon on nähty usein viilaavan. Joskus Shegon yllä nähdään muunkinlaisia asuja, mutta yleensä niiden värimaailma säilyy vihreän mustana.


title: Shego

text: Shegon tyypillisiin iskuihin kuuluu liekkimäinen energiasyöksy, joka lähtee hänen käsistään. Alun perin energiasyöksyn kerrottiin olevan peräisin Shegon hansikkaista, jolloin se olisi ollut pikemminkin ase kuin kyky. "Kim Possiblen" toisella kaudella kuitenkin tarinaa muutettiin, ja energiasyöksystä tehtiin eräs Shegoon osuneen komeetan hänelle suomista erikoiskyvyistä. Energiaiskunsa lisäksi Shegolla on komeetan johdosta supervoimat ja lähes taianomainen kestävyys, joka auttaa häntä selviytymään normaalille ihmiselle kuolettavista vammoista. Hansikkaidensa metallisten kynsien lisäksi Shegon omatkin kynnet on viilattu asemaisiksi.


title: ITF

text: ITF voi tarkoittaa ainakin seuraavia asioita:


title: Iowa-luokka

text: Iowa-luokka on viimeinen toteutunut Yhdysvaltain laivaston taistelulaivojen luokka. Suurempaa Montana-luokkaa suunniteltiin, mutta tämä peruttiin.


title: Iowa-luokka

text: Neljä alusta valmistui palveluskäyttöön toisen maailmansodan aikana. Alukset ehdittiin jo siirtää reserviin, mutta ne otettiin uudelleen käyttöön 1980 ja poistettiin jälleen käytöstä 1990. Kokonaan ne poistettiin laivaston rekisteristä vuonna 2006. Valmistuneiden alusten lisäksi kaksi alusta oli rakenteilla, mutta työt keskeytettiin, ja puolivalmiit rungot romutettiin. Toisen maailmansodan jälkeen Yhdysvaltain laivaston painopiste siirtyi raskaista taistelulaivoista suurten lentotukialuksien käyttöön. Alukset säilytettiin pitkään reservissä, mikä on hieman epätavallista, sillä yleensä vanhat alukset romutetaan tai upotetaan maalialuksina harjoituksissa.Iowa-alukset rakennettiin aiemman South Dakota -luokan pohjalta. Edeltäjiinsä verrattuna alukset olivat 60 metriä pidempiä, ja ne oli varustettu suuremmilla tykeillä ja tehokkaimmilla koneilla.


title: Iowa-luokka

text: Iowa-luokan alukset olivat tulivoimaisia ja varsin nopeita. Laivaston tavoitteena oli luoda nopealiikkeinen taistelulaiva, joka voisi toimia lentotukialusten saattajana. Niiden toimintamatka oli 25 solmun nopeudella 15000 kilometriä ja 15 solmun nopeudella 27000 kilometriä. Laivan kokoa rajaava tekijä oli, että sen haluttiin sopivan kulkemaan Panaman kanavan läpi.


title: Iowa-luokka

text: Pääaseistus oli jaettu Yhdysvaltain laivastolle tyypilliseen tapaan: 2 tykkitornia kansirakenteiden etupuolelle ja 1 taakse. Toissijainen aseistus, kuten ilmatorjunta-aseet, oli sijoitettu kansirakenteiden sivuille.


title: Irja Kuusla

text: Irja Kuusla (o.s. Digert, 26. tammikuuta 1904 Karstula – 4. heinäkuuta 1988 Helsinki) oli suomalainen näyttelijä. Irja Kuuslan aviomies oli näyttelijä Arvo Kuusla ja hänen lapsiaan ovat näyttelijä Matti Kuusla ja kuvaaja Mauno Kuusla. Kuusla oli myös tunnettu teatterinäyttelijä.


title: Irja Kuusla

text: Irja Kuusla esiintyi pitkän uransa aikana yli sadassa elokuvassa. Hänet muistetaan mm. Pekka Puupää -elokuvien Mattsonskana. Kuusla tunnettiin usein vanhan rouvan roolissa. Kuuslan ensimmäinen elokuva oli "VMV 6" ja viimeinen oli Spede Pasasen elokuva "Kahdeksas veljes", jossa hän esitti lehtimyyjää.


title: Kim Possible (hahmo)

text: Kim Ann Possible on päähahmo Disneyn vuonna 2002 alkaneessa Kim Possible -animaatiosarjassa, jossa se esiintyi ensimmäisen kerran sarjan ensimmäisessä jaksossa "Ihastus". Häntä ääninäyttelee sarjan englanninkielisessä alkuperäisversiossa Christy Carlson Romano ja suomenkielisessä versiossa Mirjami Heikkinen.


title: Kim Possible (hahmo)

text: Kim on lukiolaisopiskelija sekä freelancer-sankari ja salainen agentti. Toisin kuin muilla sankareilla, Kimillä ei ole salaista henkilöllisyyttä. Kaikki hänen luokkatoverinsa tietävät hänen urotyönsä, mutteivät kommentoi asiaa, ellei se koske heitä. Koulussa Kim on ja kuuluu "suosittuihin" oppilaisiin, lisäksi hän on cheerleading-joukkueen kapteeni ja täyden kympin oppilas, toisin kuin hänen nykyinen poikaystävänsä Ron.


title: Kim Possible (hahmo)

text: Alun perin Kim halusi tarjota apuaan lapsenvahtina saadakseen lisää viikkorahaa. Ronin ajatuksesta hän loi internetsivuston "KimPossible.com" sloganilla "teen mitä vain" mainostaakseen sivutoimeaan. Kimin suunnitelmat muuttuivat, kun eräs rikas mies jäi yhdessä myyjän kanssa turvalaserjärjestelmän keskelle. Heidän onnekseen mukana oli kannettava tietokone, jolla heidän tarkoituksenaan oli mennä "Team Impossible" -sivustolle, mutta he näppäilivät vahingossa Kim Possiblen nettisivuille. Tämän kirjoitusvirheen ansiosta Kimin ura maailmanpelastajana sai alkunsa.


title: Kim Possible (hahmo)

text: Kim on erittäin urheilullinen ja hänellä on loistavat reaktiot, jotka ovat kehittyneet vuosien cheerleadingin harjoitusten myötä. Tämä kyky antaa hänelle mahdollisuuden tehdä mitä uskomattomampia liikkeitä, kuten voltteja keskellä laserammuntaa ja taistella vihollisia vastaan laskuvarjohypyn aikana. Kim on myös erittäin taitava eri taistelulajeissa: hän osaa muun muassa 16 eri kung-fu-lajia, kuten Mantis Kung-futa. Lisäksi hän kykenee taistelemaan kokeneempaa ja iäkkäämpää vihollista, kuten Shegoa vastaan.


title: Kim Possible (hahmo)

text: Fyysisten ominaisuuksien lisäksi Kim on erittäin nopea oppimaan ja kykenee opettelemaan uusia taitoja melko nopeasti. Hän kykenee jopa varsin pätevästi kilpailemaan extreme-urheilun parissa, kuten riippuliidossa, laskettelussa, vuorikiipeilyssä ja maastopyöräilyssä.


title: Kim Possible (hahmo)

text: Kimillä on monia vastustajia, joista monet yrittävät vallata maailman. Tässä yleisimpiä Kimin vihollisia:


title: Meukow

text: Meukow on tunnettu korkealuokkainen konjakkimerkki. Meukow'n kellarit sijaitsevat Cognacin kaupungissa Ranskassa. Konjakki valmistetaan Ugni blanc -rypälelajikkeesta. Meukow ikäännytetään perinteisissä ranskalaisissa tammitynnyreissä.


title: Meukow

text: Venäjän keisari Aleksanteri II lähetti 1850-luvulla veljekset Auguste-Christophe ja Gustave Meukow'n Ranskaan hankkimaan keisarihuoneelle konjakkia. He perustivat Cognacin kaupunkiin House A.C. Meukow & Co nimeä kantavan yrityksen 1. elokuuta 1862. 1900-luvun alkupuolella Meukow oli jo laajentunut huomattavan kokoiseksi tekijäksi konjakkimarkkinoilla. Meukow yhdistyi vuonna 1979 Costen perheen omistamaan CCG Group of Companies -yhtiöön, joka on viidenneksi suurin konjakinvalmistaja. Michel Costen suunnittelema Meukow'n pantteripullo otettiin käyttöön vuonna 1995. Pantteri on nykyisin brändin tunnuskuva.


title: Lottatore brindisino

text: Lottatore brindisino on italialainen risteytysmastiffi. Se polveutuu cane corson, amerikanpitbullterrierin ja rottweilerin risteytyksestä. Lottatore brindisino ei ole virallinen koirarotu. Kotimaansa ulkopuolella se on melko tuntematon.


title: Lottatore brindisino

text: Lottatore brindisinoa käytetään lähinnä koiratappeluissa ja vahtikoirana. Sen sanotaan olevan vaikeasti hallittavissa ja aggressiivinen toisia koiria kohtaan, joten se tarvitsee vastuullisen ja osaavan omistajan eikä sovellu pelkäksi lemmikiksi.


title: Syvänniemi

text: Syvänniemi on kylä Kuopion Karttulassa Kuttajärven itärannalla, noin 30 kilometriä länsilounaaseen Kuopion keskustasta. Kylässä asuu 650 ihmistä noin 125 taloudessa. Joukossa on monia lapsiperheitä. Tilastokeskuksen taajama-määritelmän mukaisesen Syvänniemen taajaman pinta-ala oli 1,28 neliökilometriä ja siellä asui vuoden 2016 lopussa yhteensä 229 ihmistä. Koko Karttulassa (aiemman kunnan alueella) asuu noin 3 500 henkeä.


title: Syvänniemi

text: Syvänniemi valittiin vuoden kyläksi vuonna 2004.


title: Syvänniemi

text: Kylällä sijaitsevat muun muassa päiväkoti, Kemppaanmäen koulu, kauppa (M-Market Keihäskoski), maaseutuhotelli sekä Syvänniemen kirkko (arkkitehti J. V. Strömberg, 1925) ja Syvänniemen ortodoksisen rukoushuone (Ylienkeli Mikaelin rukoushuone, vuodelta 1949).


title: Syvänniemi

text: Syvänniemi tunnetaan muun muassa Herman Saastamoisen toiminnan johdosta.


title: Kurhila

text: Kurhila on Länsi-Asikkalassa sijaitseva kylä, jossa on ollut asutusta jo tuhansien vuosien ajan. Kurhila sijaitsee valtatie 24:n varrella, noin 7 kilometriä Asikkalan kuntakeskus Vääksystä pohjoiseen Jämsän suuntaan. Kurhilassa sijaitsee Länsi-Asikkalan koulu, jossa on luokat 1-6.


title: Kurhila

text: Kurhilassa toimii mm. Invalidiliiton Kaakkois-Suomen piirin jäsenyhdistys, Etelä-Päijänteen Invalidit.


title: New Memories

text: New Memories on suomalaisen vuonna 1975 vaikuttaneen Rock’n’Roll Bandin 30-vuotis juhlalevy, kun yhtye palasi keikoille vuonna 2005. Levy on äänitetty livenä Puistobluesissa 2. heinäkuuta 2005. Levy on ilmestynyt CD:nä ja DVD:nä, jotka siis sisältävät kummatkin koko keikan. CD sisältää livekeikan lisäksi kaksi uutta studioraitaa "Rock ’n’ roll Fire" ja "Rock ’n’ roll Water", mutta julkaisu, joka sisältää sekä DVD:n että CD:n ei sisällä CD:n studioraitoja.


title: New Memories

text: + Dokumenttielokuva ”I’m Gonna Roll - Rokkibändin paluu”


title: Under the Sign of Hell

text: Under the Sign of Hell on Gorgorothin kolmas studioalbumi, joka julkaistiin 20. lokakuuta 1997. Under the Sign of Hell oli ensimmäinen Gorgorothin levy, jolla Pest oli laulajana.


title: Under the Sign of Hell

text: Vuonna 2005 Season of Mist julkaisi albumista digipak-painoksen.


title: Adrian Sutil

text: Adrian Sutil (s. 11. tammikuuta 1983 Starnberg, Baijeri, Saksa) on saksalainen rata-autolija.


title: Adrian Sutil

text: Sutil kilpaili Formula 1 -sarjassa ensimmäisen kerran vuonna 2007. Vuonna 2012 hän jäi ilman ajopaikkaa, kunnes vuonna 2013 hän palasi takaisin Formula ykkösiin. Vuonna 2014 Sutil ajoi Sauberilla. Vuonna 2015 hän toimi Williamsin testikuljettajana.


title: Adrian Sutil

text: Sutil kilpailee Saksan väreissä, vaikka hän olisi isänsä puolelta voinut edustaa myös tämän kotimaata Uruguayta. Sutil kunnioittaa juuriaan kypärässään, jossa on Uruguayn lipun värit.


title: Adrian Sutil

text: Sutil on ajanut toiseksi eniten F1-kilpailuja lajin historiassa ilman palkintosijoja. Sutil saavutti uransa aikana yhden nopeimman kierroksen.


title: Adrian Sutil

text: Sutil aloitti autourheiluharrastuksensa kartingilla 14-vuotiaana. Vuonna 2002 hän siirtyi kilpailemaan Sveitsin Formula Ford -sarjaan. Sutil hallitsi sarjaa ylivoimaisesti, kun voitti kaikki sarjan kymmenen kilpailua startattuaan jokaiseen paalupaikalta. Lisäksi hän saavutti viisi voittoa Formula Masters Austria -mestaruussarjasta.


title: Adrian Sutil

text: Seuraavaksi vuodeksi Sutil siirtyi Formula ADAC BMW -sarjaan. Vuosi ei sujunut toivotulla tavalla ja Sutil sijoittui sarjassa kuudenneksi jääden ilman voittoja. Kaudeksi 2004 hän siirtyi Formula 3 Eurosarjaan Colin Kollesin talliin. Vaikka Sutil ajoi pisteille kahdesti, herätti hän huomion Kollesissa.


title: Adrian Sutil

text: Kaudella 2005 Sutil ajoi Formula 3 -sarjassa ASM -tallissa, jossa hän oli ajanut myös edelliskauden viimeisessä kilpailussa, Lewis Hamiltonin tallikaverina. Hamilton oli nopeampi ja voitti 15 kilpailua, Sutilin voittaessa kahdesti. Hamilton vei mestaruuden ja Sutil sijoittui toiseksi. Kauden kahteen viimeiseen kilpailuun Sutil ei osallistunut, koska hän ajoi A1 Grand Prix -sarjassa A1 Team Germany -tallissa kolmessa kilpailussa.


title: Adrian Sutil

text: Sutil kilpaili kaudella 2006 Japanin Formula 3 -sarjassa. Hän ajoi hyvin koko kauden ajan ja voitti lopulta sarjan mestaruuden. Kausi huipentui vielä kolmanteen sijaan Macaun Formula 3 GP:ssä.


title: Adrian Sutil

text: Sutil toimi kaudella 2006 myös Midlandin testi- ja varakuljettajana yhdessä Markus Winkelhockin ja Giorgio Mondinin kanssa ajaen Euroopan, Ranskan ja Japanin GP:n perjantaiharjoituksissa. Vuoden 2006 lopussa tallin osti Spyker.


title: Adrian Sutil

text:
Sutil ajoi kaudella 2007 Spykerin kilpakuljettajana. Hän korvasi tallissa portugalilaisen Tiago Monteiron, joka ajoi tallissa kaksi vuotta. Kuljettajanvaihdos tuli monelle yllätyksenä, sillä Sutilia oli aiemmin kaavailtu tallin kolmannen kuljettajan rooliin. Tallipäällikkö Colin Kolles kuitenkin luotti Sutilin kykyihin, ja antoi hänelle kuljettajan paikan. Kauden 2007 aikana Sutil onnistui saavuttamaan yhden MM-pisteen Japani GP:stä ja sijoittui kuljettajien MM-sarjassa sijalle 19.
Spyker myytiin kauden 2007 päätteeksi ja tallin uudeksi nimeksi muutettiin Force India. Sutil sai tallista kuljettajan paikan Giancarlo Fisichellan kanssa kaudeksi . Sutil ajoi parhaimmillaan Monacon GP:ssä neljäntenä, mutta kauden 2007 maailmanmestari Kimi Räikkönen ajoi Ferrarillaan Sutilin perään kilpailun lopussa, ja Sutil joutui keskeyttämään. Force India -talli vaati tästä rangaistusta Kimi Räikköselle, mutta hän välttyi rangaistukselta. Talli ei saavuttanut kaudelta pistesijoja.


title: Adrian Sutil

text: Sutil jatkoi Force Indialla myös kaudella . Kauden puoliväliin mennessä Sutil ei päässyt ollenkaan pisteille, johtuen Force Indian huonosta vauhdista. Kiinassa hän oli kilpailun loppukierroksilla 6. mutta teki oman ajovirheen ja ajoi ratamuuriin. Hän oli Saksan GP:ssä seitsemäntenä, mutta hän ja Kimi Räikkönen kolaroivat toisiinsa ja Sutilin kilpailu meni pilalle. Force Indian kilpailukyky yllättäen parantui huimasti siirryttäessä nopealle Span radalle. Tallitoveri Fisichella ajoi Belgiassa paalulle ja oli kilpailussa toinen. Tallin hyvä vauhti jatkui myös nopealla Monzan radalla Italian GP:ssä, jossa Sutil ajoi toiseen lähtöruutuun ja oli kilpailussa neljäs, ajaen myös kilpailun nopeimman kierroksen. Muissa kilpailuissa Sutil ei saavuttanut pisteitä.


title: Adrian Sutil

text: Kaudella 2010 Sutil ajoi tasaisia pistesijoja ja saavutti uudistuneen pistejärjestelmän ansiosta 47 pistettä. Kauden aikana Sutil oli parhaimmillaan viidentenä Malesian ja Belgian kilpailuissa.


title: Adrian Sutil

text:
Sutil jatkoi Force Indialla kaudella 2011. Hän ajoi parhaimmillaan kuudenneksi Saksan ja Brasilian kilpailuissa. Sutil saavutti 42 pistettä sijoittuen yhdeksänneksi MM-taulukossa.
Kaudella 2012 Sutil jäi ilman paikkaa kun Force India vahvisti kuljettajikseen Nico Hülkenbergin ja Paul di Restan. Näin ollen hän piti välivuoden kilpailemisesta. Myöhemmin alkoi liikkua huhuja Sutilin paluusta takaisin Force Indialle, kun Hülkenberg siirtyi Sauberille kaudeksi 2013. Sutil ajoikin tallille testejä Barcelonan talvitesteissä. Helmikuun lopussa vahvistettiin Sutilin palaavan Formula ykkösiin, kun Force India varmisti hänen sopimuksensa. Hän ajoi paluukilpailussaan heti MM-pisteille ollen maalissa seitsemäs. Samassa kilpailussa hän johti hetken aikaa kilpailua ensimmäistä kertaa urallaan. Hän saavutti lopulta kauden aikana 29 pistettä sijoittuen MM-sarjan 13:nneksi.


title: Adrian Sutil

text: Sutil ei enää saanut jatkosopimusta Force Indialta ja lopulta hän siirtyi Sauberille kaudeksi 2014. Japanin GP:ssä Sutil oli osallisena Marussian ranskalaiskuljettajan Jules Bianchin kuolonkolariin, ajettuaan reunavalliin sateen kastelemalla radalla. Nostotraktori tuli nostamaan Sutilin autoa pois radalta, jolloin Bianchin auto suistui radalta täsmälleen samassa kohdassa kuin Sutilin auto kierrosta aiemmin ja hän törmäsi traktorin kylkeen. Kausi oli muutoinkin Sutilille vaikea, sillä hän jäi koko kauden aikana ilman pisteitä. Kauden pääteeksi Sutil sai lähteä Sauberilta ja hän jäi ilman ajopaikkaa.


title: Adrian Sutil

text: Kaudella 2015 Sutil toimi Williams -tallin testi- ja varakuljettajana.


title: Adrian Sutil

text:
• Abu Dhabin GP:ssä 2014 jaettiin tuplapisteet.
† – keskeytys, ajoi yli 90 % kilpailusta.


title: Adrian Sutil

text: 17. huhtikuuta 2011 Kiinan GP:n jälkeen Sutil nahisteli Shanghain M1NT nimisessä yökerhossa Renault -tallin pääomistajan Genii Capitalin toimitusjohtajan Eric Luxin kanssa. Saksalaisen Bild -lehden mukaan Sutil iski juomalasilla Luxia kaulaan, joka sai näin ollen haavan kaulaansa. Lux teki tapauksesta rikossyytteen Sutilia vastaan. Tapauksen seurauksena Sutil menetti tallipaikkansa kaudeksi 2012.


title: Adrian Sutil

text: Sutilin isä Jorge on uruguaylainen viulisti ja hänen oli tarkoitus seurata isänsä jalanjälkiä taitavana pianistina, mutta valitsi harrastukseksi karting-autoilun.


title: Shōbu Kirifuda

text: Shōbu Kirifuda () on kuvitteellinen anime- ja manga-päähahmo "Duel Masters" -ohjelmassa.


title: Shōbu Kirifuda

text: Shōbu on energinen poika, joka pitää Duel Masters -korttipelistä. Hänen pakkansa koostuu suurimmaksi osaksi tuli-elementinä korteista, josta löytyy myös Shōbun suosikkikortti "Bolshack Dragon". Hän on legendaarisen Duel Masters -korttipelin mestari Shōri Kirifudan poika. Shōbun tavoitteena on löytää isänsä ja tulla myös samalla maailman parhaaksi ottelijaksi kuten isänsä.


title: Frost (Mortal Kombat)

text: Frost on fiktiivinen henkilö Mortal Kombat -tappelupelisarjassa.


title: Frost (Mortal Kombat)

text: Hänet tavattiin ensimmäisen kerran -pelissä Sub-Zeron oppilaana. Hänen kykynsä perustuivat jäähän samoin kuin mestarinsa. Hänen kykynsä eivät kuitenkaan vastaa Sub-Zeroa sillä Frost kykenee esimerkiksi luomaan jäästä pienet tikarit, kun Sub-Zero kykenee luomaan miekan.


title: Frost (Mortal Kombat)

text: Kun Sub-Zerosta oli tullut Lin Kuei -klaanin suurmestari, hän piti turnauksen värvätäkseen uusia jäseniä. Tämän turnauksen voittaja oli Frost, jonka poikkeukselliset kyvyt vakuuttivat Sub-Zeron. Poiketen Lin Kuein perintestä, Sub-Zero otti hänet oppilaakseen ja koulutti häntä henkilökohtaisesti. Sub-Zeron avustuksella Frostin jäätaidot kasvoivat, mutta samalla hän muuttui yhä turhamaisemmaksi.


title: Frost (Mortal Kombat)

text: Kun Raiden pyysi Sub-Zeron avustusta Deadly Alliancen tuhoamisessa, Frostin koulutus keskeytyi ja Sub-Zero otti hänet avukseen taistelussa uskoen, että tämä oppisi parhaiten taistelemalla. Tavattuaan muut Earthrealmin sankarit (kuten Sonya Bladen, jonka kanssa hän ei tullut toimeen), hän lähti heidän kanssaan Outworldiin.


title: Frost (Mortal Kombat)

text: Outworldissä Frostin todelliset syyt klaaniin liittymiselle tulivat esiin. Kun Frost halusi uudeksi suurmestariksi, hän jäädytti Sub-Zeron ja repi Lohikäärme-medaljongin (joka paransi Sub-Zeron taitoja ja oli Lin Kuein johtajuuden symboli) hänen rinnastaan. Frostin voimat eivät kuitenkaan riittäneet hallitsemaan sitä ja hän jäädytti vahingossa itsensä kuoliaaksi.


title: Frost (Mortal Kombat)

text: Unohtaen oppilaansa petoksen, Sub-Zero etsi soveliaan paikan, jonne hautasi tämän jäännökset. Hän löysi Crymancereiden, kauan kadoksissa olleen rodun, pyhän paikan. Tutkittuaan rakennuksen kirjoituksia, hän sai tietää, että hän ja Frost olivat näiden perillisiä. Tämän jälkeen hän laski Frostin sarkofagiin ja poistui.


title: Frost (Mortal Kombat)

text: Jonkin aikaa myöhemmin Frost heräsi ihmeellisesti henkiin. Kun hän tajusi olevansa yhä Outworldissa ja että Sub-Zero oli hylännyt hänet ja ottanut medaljonkinsa takaisin, Frost raivostui ja vannoi, että kostaisi hänelle. Frost palasi Lin Kuein temppeliin ja sai kuulla, että Sub-Zero on yhä Outworldissa. Hän joutuu deliriumiin, nähden Sub-Zeron kaikkialla. Frost tappoi useita Lin Kuein jäseniä ollessaan tässä tilassa, kunnes Sub-Zero palasi. Hän jäädytti Frostin jääarkkuun ja sijoitti hänet langenneiden Lin Kuein jäsenten kammioon sulkien tämän jääseinämällä.


title: Frost (Mortal Kombat)

text: Myöhemmin Taven vapautti Frostin säilöstään, mutta tämä hyökkäsi hänen kimppuunsa luullen häntäkin Sub-Zeroksi. Taisteltuaan jonkin aikaa Frost ymmärsi ettei Taven ole Sub-Zero ja pakeni kammiosta. Hänen myöhemmät vaiheensa ovat tuntemattomia.


title: Diana van der Plaats

text: Adriana ”Diana” van der Plaats (s. 12. elokuuta 1971 Utrecht) on alankomaalainen entinen uimari, joka kilpaili kaksissa kesäolympialaisissa, lähtien 1988 kesäolympialaisista. Siellä hän voitti hopeaa joukkueensa kanssa 4 × 100 metrin viestissä, uimalla karsinnoissa. Finaalissa van der Plaatsin korvasi Conny van Bentum. Ainoastaan Itä-Saksan joukkue voitti alankomaalaiset.


title: Peter Prijdekker

text: Peter Cornelis Prijdekker (s. 22. kesäkuuta 1948 Woerden, Utrecht) on entinen alankomaalainen uimari, joka kilpaili 1972 kesäolympialaisissa. Siellä hän karsiutui heti alkuerissä 200 metrin vapaauinnista, sekä 4 x 100 metrin ja 4 x 200 metrin viesteistä.


title: Pakkokiertokattila

text:
Pakkokiertokattila on vesiputkikattila, jossa vedenkierron tehostamiseksi käytetään pumppua pumppaamaan vettä lieriöstä höyrystimeen.
Rakenteeltaan kattila on muuten kuin luonnonkiertokattila. Höyry erottuu vedestä painovoimaisesti kuten luonnonkiertokattilassa, joten paineen tulee olla alle veden kriittisen paineen eli alle 221 bar tavallisest korkeintaan 190 bar. Pumpun pakkokierto vie tavallisesti 0,5 % sähkötehosta.


title: Angela Postma

text: Angela Postma (s. 6. elokuuta 1971 Ede, Gelderland) on entinen alankomaalainen uimari, joka voitti kultaa 50 metrin perhosuinnissa sprinttiuinnin EM-kilpailuissa 1994. Samoissa kilpailuissa hän voitti myös hopeaa 50 metrin vapaauinnissa, sekä pronssia 4x50 metrin viestissä. Postma osallistui uransa aikana myös olympialaisiin vuonna 1996, ja siellä hän sijoittui kymmenenneksi 50 metrin vapaauinnissa.


title: Läpivirtauskattila

text:
Läpivirtauskattila on höyryvoimalaitoksissa käytettävä suurille sähkötehoille soveltuva höyrykattila. Se eroaa rakenteellisesti luonnonkierto- ja pakkokiertokattiloista siten että, lieriötä ei ole. Se on periaatteeltaan putki, jonka toiseen päähän pumpataan vettä ja toisesta päästä tulee tulistunutta höyryä.
Sulzer-kattiloissa on vedenerotuspullo höyrystimen jälkeen.


title: Läpivirtauskattila

text:
Läpivirtauskattilassa vesi pumpataan kattilan läpi pumpulla. Vesi lämpenee ja sitten höyrystyy tehosta riippuen hieman eri kohdissa.
Kattilassa on tulistimet joissa höyryyn siirretään lisää energiaa. Kattila sopii nopeisiin kuorman vaihteluihin.


title: Läpivirtauskattila

text: Läpivirtauskattiloita nimitetään kehittäjiensä mukaan.


title: Ray Kong

text: Ray Kong ("Kon Rei") on fiktiivinen anime- ja mangahahmo Beyblade-sarjassa.


title: Ray Kong

text: Ray on ylpeä ja itsevarma, mutta erittäin kriittinen itseensä. Hän myös monesti harjoittelee kehoaan sekä mieltään, jotta hänestä tulisi mahdollisimman hyvä bleidaaja. Ray on ystävällinen ja sosiaalinen kun hän haluaa, mutta silti Ray ei paljasta todellisia tunteitaan. Hän myös suosittu tyttöjen keskuudessa sillä ensimmäisellä kaudella fanittajien lisäksi Mariah oli jo pitkään ihastunut häneen. Myös toisella kaudella Salimalla oli tunteita Rayta kohtaan. Ray asui lähes koko lapsuutensa eristyksessä pienessä vuoristoisessa kylässä, jossa hän harrasti bleidausta kavereittensa kanssa. Myöhemmällä iällä hän sai Leen isoisältä Driger nimisen petosirun. Samana yönä hän myös lähti kiertämään maailmaa ja lopuksi päätyikin herra Dickensonin suostuttelemana Japanin paikalliseen turnaukseen. Rayn entiset joukkue toverit eivät ymmärtäneet hänen lähtöään ennen kuin he kohtasivat Aasian turnauksessa, jossa Ray sai lopultakin sovittua erimielisyydet vanhojen joukkue tovereittensa kanssa. Kolmannella kaudella kuitenkin Ray päätti jättää Kiekkomestarit ja siirtyä takaisin vanhaan seuraansa.


title: Ray Kong

text: Mangassa Rayn hiukset on violetit.


title: Ray Kong

text: Ray esiintyy mangan 2 kirjassa yhtenä rauhallisimmista bleidaajista koskaan. Häntä ei hetkauta juuri mikään ja harvoin tämä 12-vuotias bleidaaja suuttuukaan. Hän usein nukkuu ennen otteluitaan, tai sulkee silmänsä ja keskittyy tulevaan otteluun. Ray on muutenkin erittäin tasapainoinen ihminen, jonka bleidaus tyylikin on samanlainen. Hän myös pystyy arvioimaan pelkällä katsella, miten hyvä kukin bleidaaja on. Kiinasta kotoisin oleva Ray lähti Tysonin isoveljen Hitoshin suostuttelemana Japaniin, jossa hän kohtasi Tysonin. Aluksi hän ei pitänyt Tysonia minään vastustajana, mutta Hitoshi varoitti Raytä, ettei tämä ole nähnyt mihin Tyson oikein pystyy. Jolloin hän myös hävisikin Tysonille ja huomasi mitä Hitoshi tarkoitti. Kuten animessa myös mangassa hänen entiset joukkue toverit eivät ymmärtäneet Rayn lähtemistä pois kotimaastaan, ennen kuin hän sattumalta tapasi heidät uudestaan, ollessaan Kiinassa uuden joukkueensa kanssa.


title: Desi Reijers

text: Dirkje Johanna ”Desi” Reijers (s. 4. kesäkuuta 1964 Doetinchem, Gelderland) on alankomaalainen entinen uimari, joka osallistui uransa aikana yksiin olympialaisiin, 1984 kesäolympialaisiin. Siellä hän voitti hopeaa 4 × 100 metrin viestissä, joukkueessa uivat hänen lisäksensä Conny van Bentum, Elles Voskes sekä Annemarie Verstappen, eli sama joukkue kuin 1983 EM-kilpailuissa. Olympialaisissa hän osallistui myös 4 × 100 metrin viestiin, jossa heidän joukkueensa hylättiin.


title: Alie te Riet

text: Alice (Alie) te Riet (s. 4. elokuuta 1953 Groningen) on entinen alankomaalainen uimari, joka osallistui uransa aikana yksiin olympialaisiin, 1972 kesäolympialaisiin. Siellä hän karsiutui 100 metrin rintauinnissa, ajalla 1:18,79 (20. sija) sekä 200 metrin rintauinnista ajalla 2:48,49 (17. sija). Hän oli mukana Alankomaiden 4 x 100 metrin sekauintiviestissä. Joukkue sijoittui viidenneksi, ja joukkueessa uivat myös Enith Brigitha (SU), Anke Rijnders (PU) sekä Hansje Benschoten (VU).


title: Amazing Race (3. tuotantokausi)

text: Amazing Race on tosi-TV-ohjelma, jossa kilpailijat matkustavat ympäri maailmaa haastavien tehtävien johdattelemina. Sarjan kolmas tuotantokausi esitettiin Yhdysvalloissa syksyllä vuonna 2002. Kisa alkoi Floridasta ja päättyi Seattleen. Kisan aikana käytiin muun muassa Isossa-Britanniassa, Singaporessa ja Lissabonissa.


title: Amazing Race (3. tuotantokausi)

text: Vuonna 2003 kolmas tuotantokausi voitti Emmyn parhaasta tosi-tv-ohjelmasta.


title: Amazing Race (3. tuotantokausi)

text: Kilpailun voittivat ystävykset Flo ja Zach.


title: Anke Rijnders

text: Anthonia ("Anke") Marie Rijnders (23. elokuuta 1956 Amersfoort, Utrecht) on alankomaalainen entinen uimari. Hän osallistui uransa aikana yksiin olympialaisiin, vuoden 1972 kesäolympialaisiin. Siellä hän osallistui 4 x 100 metrin sekauinti- ja vapaauintiviesteihin, ja hän sijoittui joukkueensa kanssa molemmissa viesteissä viidenneksi. Henkilökohtaisissa lajeissa hän oli seitsemäs 200 metrin vapaauinnissa ja kahdeksas 400 metrin vapaauinnissa.


title: Husain Tahir al-Saba’

text: Husain Tahir al-Saba’ (s. 14. marraskuuta 1979 Dhahran) on saudiarabialainen pituushyppääjä. Hänen ennätyksensä on 835, jonka hän on hypännyt kahdesti: toukokuussa 2004 ja elokuussa 2008.


title: Husain Tahir al-Saba’

text: Al-Saba’ on voittanut Aasian mestaruuden kolme kertaa, vuosina 2000, 2002 ja 2003. Aasian kisoissa hän on voittanut kultaa 2002 ja 2006. hän sijoittui toiseksi jääden vain sentin päähän Dwight Phillipsistä. Hän oli toinen myös jälleen sentin voittajalle, Fabrice Lapierrelle, hävinneenä. MM-kilpailuissa hän on ollut kahdestoista Sevillassa 1999, kymmenes Edmontonissa 2001, viides Pariisissa 2003 ja yhdestoista Osakassa 2007. Pekingin olympialaisissa 2008 hän sijoittui 11:nneksi, samoin Lissabonin sisäratojen MM-kilpailuissa 2001.


title: Anoura fistulata

text: Anoura fistulata on ensimmäisen kerran vuonna 2003 havaittu harvinainen Ecuadorin sademetsissä elävä lepakkolaji. Lajilla on ruumiin kokoon suhteutettuna pidempi kieli kuin millään muulla nisäkkäällä. Sen syvältä ruumiinontelosta alkavan kielen pituus on jopa puolitoistakertainen ruumiin pituuteen nähden. Kielen tyvi sijaitsee lajin sydämen ja rintalastan välissä. Kooltaan laji on noin hiiren kokoinen.


title: Anoura fistulata

text: Pitkällä kielellään se pystyy imemään mettä "Centropogon nigricans" -kukkien 8,5 cm syvästä kukasta. Samalla lepakon karvoihin tarttuu siitepölyä, jonka se kuljettaa seuraavaan kukkaan. "Centropogon nigricans" on ainoa toistaiseksi tunnettu kukkalaji, jonka pölytys on riippuvainen yhdestä lepakkolajista. Meden lisäksi lepakkolajin ravintoon kuuluvat pienet hyönteiset.


title: Anoura fistulata

text: "Anoura fistulata" -lepakkolaji ja "Centropogon nigricans" -kukkalaji ovat esimerkki koevoluutiosta.


title: Luigi Di Biagio

text: Luigi Di Biagio (s. 3. kesäkuuta 1971 Rooma, Italia) on italialainen jalkapalloilija ja jalkapallovalmentaja. 175 senttimetriä pitkän Di Biagion pelipaikka oli keskikentällä, useimmiten puolustavassa roolissa. Helmikuusta 2018 hän on valmentanut Italian maajoukkuetta.


title: Luigi Di Biagio

text: Di Biagio pelasi 31 ottelua Italian A-maajoukkueessa vuosina 1998–2002 ja teki otteluissa kaksi maalia. Hän edusti maataan muun muassa vuosien 1998 ja 2002 MM-kisoissa. Vuoden 1998 MM-kilpailujen puolivälierissä Ranskaa vastaan hän epäonnistui rangaistuspotkukilpailun ratkaisevana kymmenentenä laukojana osumalla ylärimaan, minkä seurauksena Italia putosi jatkosta. Hän saavutti EM-hopeaa 2000.


title: Markku Lahtela

text: Markku Juhani Lahtela (1. elokuuta 1936 Kemijärvi – 31. heinäkuuta 1980 Nummi) oli suomalainen kirjailija. Hänet tunnettiin radikaaleista yhteiskunnallisista kannanotoista. Koulutukseltaan hän oli humanististen tieteiden kandidaatti (Helsingin yliopisto 1963).


title: Markku Lahtela

text: Lahtela suomensi teoksia, joista keskusteltiin 1960-luvulla paljon, muun muassa A. S. Neillin teoksen "Summerhill", joka oli niin sanotun vapaan kasvatuksen perusteos, sekä yhden beat-kirjallisuuden tunnetuimmista teoksista, Jack Kerouacin "Matkalla".


title: Markku Lahtela

text: Keväällä 1967 Lahtela herätti huomiota polttaessaan julkisesti sotilaspassinsa Helsingissä Esplanadin puistossa Kalevi Seilosen, Ilpo Saunion ja Tauno Tuomivaaran kanssa. Miehet johtivat rauhanjärjestö Sadankomitean mielenosoitusmarssia, jolla haluttiin kiinnittää huomio aseistakieltäytyjien asemaan Suomessa, mutta marssin taustalla oli osittain myös Vietnamin sodan vastustus. Lahtela, Seilonen, Saunio ja Tuomivaara tuomittiin laajaa paheksuntaa herättäneestä teostaan sakkoihin.